Sektori nekretnina, organizovanja igara na sreću i bankarski sektor, najizloženiji su pretnjama od pranja novca u Srbiji, a slede menjačnice, kazina i oblast računovodstva, pokazuje nova "Nacionalna procena rizika od pranja novca i procena rizika od finansiranja terorizma" koju je usvojila Vlada Srbije.\nNa osnovu analize krivičnih dela koja prethode krivičnom delu pranja novca (takozvanih "predikatnih" krivičnih dela), zatim, pregleda prekograničnih pretnji kao i po sektorima, sveukupna procena pretnji od pranja novca u Srbiji je - "srednja", sa tendencijom "bez promene", navodi se u Nacionalnoj proceni rizika.\nProcena je izražena po metodologiji Svetske banke, na osnovu analiza izvršenih i procesuiranih krivičnih dela od 2013. do 2017. godine.\nPrema zaključcima stručnjaka, prethodna (predikatna) krivična dela koja se svrstavaju u red visokog stepena pretnji za pranje novca su: poreska krivična dela, zloupotreba položaja odgovornog lica, zloupotreba službenog položaja i neovlašćena proizvodnja i stavljanje u promet opojnih droga.\nNajveći broj ovih krivičnih dela izvršen je na teritoriji Srbije, a znatno manji broj u inostranstvu, zbog čega je pretnja od njihovog izvršenja i u narednom periodu procenjena kao visoka.\nPretnju srednjeg stepena za pranje novca predstavljaju krivična dela kao što su nedozvoljen prelaz državne granice i krijumčarenje ljudi, teška krađa, razbojništvo, prevara, iznuda, nedozvoljena trgovina, krivična dela u vezi sa korupcijom (primanje mita, davanje mita i trgovina uticajem).\nOva krivična dela se dominantno vrše radi pribavljanja imovinske koristi, zaključili su stručnjaci napominjući da se ostala krivična dela mogu svrstati u krivična dela niskog stepena pretnje od pranja novca.\nKada su u pitanju sektori koji su najizloženiji pretnji od pranja novca tu prednjači sektor nekretnina, jer se trend plasiranja "prljavog" novca najčešće odvija kroz investiranje u izgradnju stambeno-poslovnih objekata i u kupovinu nepokretnosti.\nPretnja od pranja novca kroz sektor nekretnina naročito je izražena kod fizičkih lica - investitora u izgradnju nekretnina, koji te nepokretnosti potom prodaju i na taj način prikrivaju nezakonito poreklo uloženih sredstava.\nPrema proceni rizika, sektor igara na sreću je izložen visokom stepenu pretnje od pranja novca s obzirom na podatke o pokrenutim krivičnim postupcima zbog krivičnog dela neovlašćeno organizovanje igara na sreću.\nPrilikom procene, stručnjaci su kako navode, imali u vidu i krivične postupke koji uključuju zaposlene u ovom sektoru, činjenicu da se u okviru ovog sektora vrši obrt velikih količina novca i to skoro isključivo u gotovini, te da je vrednost tržišta igara na sreću u Srbiji procenjena na 355 miliona evra.\nBankarski sektor je i dalje jedan od najizloženijih pretnji od pranja novca, kako zbog svoje veličine i važnosti u okviru finansijskog tržišta, tako i zbog brojnosti, usluga i proizvoda koje pruža, navodi se u Nacionalnoj proceni rizika.\nUpravo iz tih razloga, kako se dodaje, najveći "pritisak prljavih prihoda" usmeren je ka ovom sektrou jer ima više proizvoda koji mogu biti iskorišćeni za "uvođenje" nezakonitih prihoda u legalne tokove, što i jeste suština krivičnog dela pranje novca.\nNapominje se da je po pitanju izloženost bankarskog sektora pretnji od pranja novca, situacija u Srbiji gotovo identična kao i u većini drugih zemalja koje su objavile svoje Nacionalne procene rizika od pranja novca i finansiranja terorizma.\nKod menjačnica je prisutan srednje visok nivo pretnje od pranja novca jer se u Srbiji još uvek veliki obim plaćanja obavlja u gotovini, a to ima za posledicu česte konverzije efektivnog stranog novca u dinar i obrnuto.\nTome treba dodati i činjenicu da se u prometu nepokretnosti često vrši plaćanje u gotovini i u stranoj valuti.\nI kazina su, kako se navodi, izložena srednje visokom stepenu pretnje od pranja novca jer predstavljaju aktivan "keš" sektor u kome se i uplate igrača i isplate dobitaka obavljaju skoro isključivo u gotovini.\nTakođe, tu postoji mogućnost razmene čipova izmeu igrača, a analize pokazuju da su kazina posebno atraktivna osobama koje su bliske ili pripadaju kriminalnom miljeu.\nSrednje visokoj pretnji od pranja novca izložen je i sektor računovodstva.\nNaime, privredna društva koja su bila uključena u pranje novca koristila su usluge računovodstvenih agencija kako bi radnjama izvršenja krivičnog dela dali privid legalnih poslovnih aktivnosti.\nTo je naročito izraženo u slučajevima pranja novca kod kojih su predmet pranja bili prihodi iz poreskih krivičnih dela.\nNa osnovu podataka iz krivičnih postupaka vođenih zbog prethodnog krivičnog dela i krivičnog dela pranja novca, utvrđeno je da je 55,3 odsto okrivljenih krivično gonjeno zbog pranja novca za sebe, dok je 44,7 odsto okvrivljenih krivično gonjeno zbog pranja novca za drugoga.\nOd ukupnog broja procesuiranih lica zbog izvršenja predikatnih i krivičnog dela pranje novca, tek jednu četvrtinu su činili pripadnici organizovanih kriminalnih grupa, odnosno 24,61 procenata.\nNa osnovu analiziranih podataka iz procesuiranih predmeta prema obliku organizovanja, najviše "prljavog novca" je prošlo preko privrednih subjekata u formi društva sa ograničenom odgovornošću (d.o.o), dok su najugroženjija mala privredna društva za koje je pretnja od pranja novca daleko veća nego kod drugih oblika organizovanja.\nJedan od zaključaka iz procene rizika pokazuje da rastuću pretnju u pogledu pranja novca predstavljaju krivična dela visokotehnološkog kriminala, a posebno poslovna prevara elektronskom poštom (BEC  Busineš E-mail Compromise).


Vreme danas: Sunčano, temperatura skače - 20.10.2021, Sputnik Srbija\nVreme danas: Sunčano, temperatura skače\nVremenska prognoza za sredu, 20. oktobar. 20.10.2021, Sputnik Srbija\nVreme u SrbijiU Srbiji će biti pretežno sunčano i toplije, sa temperaturama od 1 do 23 stepena, saopštio je danas Republički hidrometeorološki zavod. Kako se navodi, jutro će biti hladno, ponegde sa slabim prizemnim mrazem, po kotlinama zapadne i južne Srbije, kao i u Timočkoj Krajini mestimično sa maglom. Vreme u BeograduU Beogradu će biti pretežno sunčano i toplije, sa najvišom dnevnom temperaturom do 22 stepena.Prognoza za narednih sedam danaPrema prognozi za narednih sedam dana, u Srbiji će u četvrtak ujutro biti hladno, ponegde sa slabim prizemnim mrazem, tokom dana pretežno sunčano i toplije sa temperaturom iznad proseka. U petak ujutro i pre podne na severu, po podne u centralnim, a krajem dana i u subotu i ostalim krajevima očekuje se naoblačenje i zahlađenje sa kišom. Od nedelje suvo sa temperaturom oko prosečnih vrednosti.\nVremenska prognoza za sredu, 20. oktobar.\nU Srbiji će biti pretežno sunčano i toplije, sa temperaturama od 1 do 23 stepena, saopštio je danas Republički hidrometeorološki zavod.\nKako se navodi, jutro će biti hladno, ponegde sa slabim prizemnim mrazem, po kotlinama zapadne i južne Srbije, kao i u Timočkoj Krajini mestimično sa maglom.\n© Foto : RHMZVremenska prognoza za sredu, 20. oktobar\nVremenska prognoza za sredu, 20. oktobar\nU Beogradu će biti pretežno sunčano i toplije, sa najvišom dnevnom temperaturom do 22 stepena.\nPrema prognozi za narednih sedam dana, u Srbiji će u četvrtak ujutro biti hladno, ponegde sa slabim prizemnim mrazem, tokom dana pretežno sunčano i toplije sa temperaturom iznad proseka.\nU petak ujutro i pre podne na severu, po podne u centralnim, a krajem dana i u subotu i ostalim krajevima očekuje se naoblačenje i zahlađenje sa kišom.


Istražiti slučaj donacije automobila ministarstvu\nBeta\t 31. maja 2016. 15:05\nTransparentnost Srbija (TS) pozvala je danas Vladu i Državnu revizorsku instituciju da ispitaju navode da je kompanija “Jura” donirala dva automobila Ministarstvu rada, da kazne odgovorne za taj slučaj, vrate vozila dobijena mimo zakona i promene propise kako bi se uredilo pitanje sukoba interesa koji nastaje kada državni organi primaju poklone.\nU saopštenju TS podseća da su potvrdjeni navodi Insajdera da je firma “Jura”, na zahtev Ministarstva rada donirala dva automobila u 2013. godini, a da su mediji tu temu otvorili nakon objavljivanja tvrdnji da se u toj firmi, koja je od države dobila 25 miliona evra subvencija, krše prava radnika a da Inspekcija rada ne reaguje adekvatno.\n“Zakon o donacijama i humanitarnoj pomoći zabranjuje da se kao donacija dodeljuju, odnosno primaju, putnički automobili, kao i usluge, novac, hartije od vrednosti, imovinska i druga prava”, navodi se u saopštenju TS i dodaje da je u tom konkretnom slučaju problem mnogo veći.\nTS naglašava da sama situacija u kojoj jedan državni organ traži “donaciju” od privatne firme, koja može biti predmet inspekcijske kontrole, može predstavljati po svojoj suštini iznudu mita, koja se razlikuje od krivičnog dela samo po tome što korist ne stiče pojedinac nego organ.\n“Dodatni element paradoksa unosi činjenica da država na jednoj strani novcem od poreza podstiče investitora, a da, s druge strane, od tog istog investitora traži vozila koja je trebalo nabaviti iz budžeta”, piše u saopštenju.\nOrganizacija TS ocenila je da bi, i u slučaju da donacija nije bila iznudjena, očigledno bilo neprimereno da državni organ prima poklone od firme koju treba da podvrgne inspekcijskom nadzoru, imajući u vidu da je inspekcija rada u resoru Ministarstva rada.


Ako tražite dobre slušalice ove bi mogle da vam se dopadnu\nSony WH-CH500, Sony\nPotpuni redizajn i novi oblik za Samsung slušalice\nNove Honor Choice bežične slušalice\nBudućnost mobilne tehnologije je u – rotirajućem ekranu?\nTragajući za novitetima na polju mobilne industrije kompanije su sa klasičnih telefona prešle na savtljive i telefone čiji se ekran može preklopiti, ali je LG odlučio da ode korak daljepa su predstavili model LG Wing. On ima dva ekrana koji su spojeni, ali tako da se jedan od njih može rotirati po potrebi.\nOpančići i na internetu\nPoznata igra „iks-oks“ sa glinenim figuricama Vojvođana u narodnoj nošnji, statute Beogradskog pobednika, manastira Žiče, Ravanice, Studenice, cara Dušana, despota Stefana, motivi Skadarlije, Guče, Kalemegdana ili pak tradicionalna srpska obuća - opanci…\nKo danas ODLIČNO živi u Srbiji\nUstaljeno je mišljenje da je svima koji su u inostranstvu bolje, ubeđeni smo da moramo da se selimo ako želimo da radimo odlično plaćen posao. Ipak, postoje i oni koji odlično žive ovde, i to radeći poslove koji su izuzetno traženi i u Srbiji i u svetu.\nOve škole koriste najsavremenije sisteme za učenje na daljinu. Evo kako izgleda nastava na njima u vreme izolacije\nBorba protiv koronavirusa stavila je prosvetne radnike, učenike, ali i nastavnike u našoj zemlji pred sasvim nov izazov: implementaciju učenja na daljinu.\nIzaberite pravi brauzer\nBrzina napredovanja uređaja, nove verzije brauzera i vrste operativnih sistema čine izbor odgovarajućeg kompleksnijim i komplikovanijim.\nNoviteti iz Epla: Nova serija laptopova i operativni sistem\nKompanija Epl (Apple Inc.) predstavila je sinoć novu verziju svojih laptopova sa do sada najvećom rezolucijom ekrana na tržištu, postavljajući nove standarde u toj tehnologiji.\nMesec dana pre premijere Galaxy Note S20 Ultra je tu\nDobili smo priliku da vidimo kako će izgledati novi Galaxy Note20 Ultra telefon koji bi Samsung trebalo da predstavi u avgustu. Fotke je na društvene mreže postavio Jujtjuber Jimmy Is Promo i veruje se da su verodostojne.\nPRELJUBNICI U PANICI Hakovan sajt za varanje partnera, kompromitovano 37 miliona korisnika\nNeidentifikovani hakeri izveli su napad na sajt “The Ashley Madison” koji služi za pronalaženje afere, iliti prostije rečeno koji vam “pomaže” da prevarite vašeg partnera. Hakerski napad potencijalno je ugrozio 37 miliona nevernih korisnika.\nGuglov konkurent Fejsbuku: društvena mreža Gugl+\nNJUJORK - Internet grupa Gugl predstavila je danas svoju novu društvenu mrežu nazvanu Gugl +, želeći da uzme u obzir sve kritike upućene društvenoj mreži Fejsbuk.\nPredstavljen Honor 10. Konkurencija neka se spremi\nPosle velikog uspeha Honor 9, stiže naslednik ovog telefona, na sličnim osnovama - premijum karakteristike uz povoljniju cenu.\nPRVE RADNJE NA BLISKOM ISTOKU "Epl" otvorio prodavnice u Dubaiju i Abu Dabiju\nAmerički tehnološki gigant "Epl" otvorio je u četvrtak prve dve radnje na Bliskom istoku, u Dubaiju i Abu Dabiju.\n"Ajfon 4" neupotrebljiv kad se drži levom rukom?\nKompanija "Epl" objavila je uputstvo za korišćenje "ajfona 4" kojim se izbegava problem gubljenja signala kada se telefon drži za levi donji ugao, prenosi BBC.\nInstagram opet pokrao ideju od Snepčeta\nČelnici Instagrama se ne suzdržavaju da na svoju aplikaciju dodaju funkcije slične onima koje imaju njihovi najveći konkurenti, Snepčet. Oni su najpre uveli Stories, opciju preko koje se objavljuju slike i snimci koji nestaju posle 24 sata, poput principa Snepčeta, a sada imaju "face filters" uz specijalne efekte za selfije.


\_"Zeri\_": Prvi efekti dijaloga Beograda i Prištine su politički - Vijesti.me\nPrvi efekti dijaloga između Prištine i Beograda izgleda da će biti političke prirode na put Srbije ka statusu zemlje kandidata za Evropsku uniju dok je za Kosovo\nsituacija veoma komplikovana zbog toga što ga ne priznaje pet zemalja EU, piše prištinski dnevni list "Zeri" citirajući međunarodne izvore.\n"Neke olakšice za Srbiju bi pomogle predsjedniku Borisu Tadiću i snagama oko njega da dobiju još jedan mandat na narednim izborima u Srbiji.\nMeđunarodna zajednica želi da vidi Srbiju orijentisanu ka Briselu a ne ka Moskvi, kako se plaši da se može desiti ako se na vlast vrate stare političke snage", rekli su za taj list međunarodni izvori u Prištini.\nSa druge strane eventualni dobici za Kosovo tokom prve faze dijaloga mogu biti rješenja za neka pitanja koja su vezana za trgovinu i saobraćaj.\nZa Beograd neprihvatljivi simboli\nZa Beograd su sada neprihvatljivi simboli i pečati države Kosovo ali "međunarodni predstavnici očekuju fleksibilnost srpske strane od koje će se u prvoj fazi dijaloga tražiti neki simbolični koraci u odnosu na Kosovo", naveli su izvori dnevnika "Zeri".\nI dok Srbija računa na dobijanje statusa kandidata a aktuelna politička klasa na još jedan mandat, kosovska strana može se suočiti sa ozbiljnim problemima i sa situacijom kada treba da odluči da li da nastavi pregovore ili ne.\n"Nepriznavanje Kosova od strane pet članica EU može biti potencijalni rizik za izolovanje Kosova i Kosovo ne može insistirati da tokom procesa dijaloga traži priznavanje. Takođe nije viđena ni odlučnost da se insistira da Kosovo dobije barem liberalizaciju viza+ kao `nagradu' za konstruktivnost u odnosu na dijalog sa Beogradom", rekli su međunarodni izvori.\nOpozicija Kosova ne podržava dijalog\nKosovo se takodje suočava sa nedostatkom unutrašnjeg političkog konsensusa oko početog dijaloga, ukazuje list.\nMeđunarodni izvori u Prisstini su rekli da "vlada Kosova nije učinila sve što je bilo potrebno da osigura konsenzus sa opozicijom".\n"Opozicija ne podržava ovaj dijalog i to će predstavljati `teret' za budućnost ovog procesa. Jedinstvo kosovske strane će biti neophodno tokom perioda kada će se razgovarati o sjeveru Kosova i paralelnim strukturama", rekli su međunarodni izvori za dnevnik "Zeri".\npregovori Priština Beograd\nMontenero 7 godina i 8 mjeseci\nTo vam je jednostavno dragi Albanci. Vratite se u vasu maticnu zemlju - Republiku Srbiju i sve probleme ce te rijesiti tim potezom. I prije su vas izdrazavali a vidim i da bi to ponovo uradili. Zivjeti gore nego sto zivite sada ne mozete...


MINISTAR ZLATIBOR LONČAR: Građani će moći da biraju vakcinu, ako bude više onih koje ispunjavaju uslove : Nadlanu.com\nMINISTAR ZLATIBOR LONČAR: Građani će moći da biraju vakcinu, ako bude više onih koje ispunjavaju uslove\nObjavljeno 27. sep 2020. / 17:00:00\nAko bude više cepiva koje ispunjavaju sve uslove i standarde i mogu da se registruju u našoj agenciji za lekove, nabavićemo ih sve, pa će onda građani moći da biraju koju vakcinu žele, rekao je ministar zdravlja Zlatibor Lončar.\nOn je rekao da je u ovom trenutku dosta proizvođača u trećoj fazi testiranja vakcine, ali da će se tek u narednom periodu videti koja od njih će zabeležiti uspeh.\n- U Evropi i u svetu, kao i kod nas, psotoje tačno određeni propisi koji se moraju ispuniti da bi se neka vakcina registrovala. Maksimum koji svaka vakcina mora da prođe su te tri faze ispitivanja. To je period kada dobrovoljcima date vakcinu i pratite njihovu reakciju. Videli smo da je kod vakcine "Astra Zeneka" došlo do nekih neželjenih dejstva, pa je istraživanje u jednom periodu prekinuto. Ne znamo šta će se desiti ni sa drugim vakcinama, prema tome, moramo ići korak po korak i pratiti sve - rekao je Lončar.\nAko u nekom momentu bude na raspolaganju više vakcina, kako kaže, iće će se na to da ih nabavimo sve.\n- U Srbiji imate ljude koji kažu: "Neću da primim kinesku vakcinu", drugi kažu neće rusku. Iz tog razloga pokušaćemo da nabavimo sve vakcine koje budu ispunjavale uslove, da ih građani Srbije imaju sve - istakao je on.\n- Ove će sve da prođe i niko od nas ne želi, posebno ja, da sutra, kada više ne budem ministar, dođem u situaciju da se nekom, ne daj bože, jave neki neželjeni efekti ili da se dokaže da nije ispoštovana procedura. Ne želim to da ostavim iza sebe - naglasio je Lončar.\n- Imate ljude koji su rekli kada smo uvozili vakcinu za sezonski grip "Nemamo neki podatak da ona ne valja, ali više verujemo "Torlakovoj". Eto, mi smo aktivirali proizvodnju u "Torlaku", tako da će biti i ona iz Evrope i "Torlakova", pa će ljudi sami da izaberu - istakao je Lončar.\n- To je zasad jedino što je pouzdano i što daje rezultat. Jedino to sprečava širenje virusa, a kada nema širenja virusa, onda nema ni obolelih, ni ljudi u bolnicama, na respiratorima ni onih koji umiru - zaključio je Lončar.\nLončar je rekao i da Srbija nije učestvovala u kliničkom ispitivanju kineske vakcine jer im potrebna dokumentacija nije dostavljena na vreme.\n- Postoje uslovi koji moraju da se ispune da bi Srbija u tome učestvovala. Našoj Agenciji za lekove je potrebno dostaviti veliki broj podataka i o vakcini, i o vemu drugom što je propisano. Međutim, to nije stiglo na vreme i mislim da je sada već i kasno za to - rekao je Lončar.\nAntitela kod nekih nestala već posle mesec dana\nDa nisu bezbedni ni oni koji su preležali koronu jer antitela nestaju vrlo brzo, naglasio je Lončar.\n- Ima dosta onih koji su preležali koronu i već posle mesec dana, mesec i nešto dana već nemaju antitela. S druge strane, imate one koji su već dva puta imali koronu i kliničku sliku.\nantitelaispitivanjekoronavirusmaskeministar zdravljapandemija koronavirusavakcinavakcina protiv gripavakcina protiv koronezlatibor lončar\nU toku su Dani digitalne knjige


Ubijen Luka Ž. (37) vođa navijača Crvene zvezde! – Sport\nVlasnik kafea „Ritual“ Luka Ž.(37) ubijen je sinoć u Bloku 44 na Novom Beogradu u svom lokalu. Ubijeni je jedan od vođa Zvezdine navijačke grupe Belgrade boys, javlja srpska novinska agencija SIA. Ubijeni Luka Ž. (37) vlasnik kafića „Ritual“, dobro je poznat policiji zbog svojih „ranih radova“ i povezanosti sa navijačima Crvene zvezde.\nOn je, kako nezvanično saznajemo, blizak vođama navijačkih grupa Crvene zvezde i jedan je od vođa grupe „Belgrade boys“. Ubijen je pred bratom.\nPodsetimo, ubijeni je sedeo za šankom u svom lokalu na Novom Beogradu, kada je mlađi muškarac u radnom odelu ušao u lokal i pitao da li može do toaleta. Dopustili su mu i kad je izašao izvadio je pištolj i pucao u Luku.\nLukini drugovi su zatim skočili na ubicu i uspeli da ga savladaju, počeli su da ga udaraju i navodno tako mu je ispalo oružje. Međutim, kako dalje pričaju, uspeo je da im pobegne jer je drugi prijatelj zapomagao da pomognu ranjenom, pa su se okrenuli na drugu stranu, a ubica je pobegao na električnom trotinetu.\nLuka Ž.koji je ranjen sa dva hica u glavu izdahnuo je ubrzo nakon ranjavanja, iako je hitna pomoć pokušala reanimaciju.\nPolicija je praktično blokirala Novi Beograd kako bi pronašla osumnjičenog za ubistvo. Ispred lokala su se okupili prijatelji ubijenog, a jedna devojka je sve vreme vrištala, plakala i dozivala ubijenog.\nMomci koji su bili sa ubijenim u lokalu\nOn je, nakon nešto više od dva sata pronađen u jednoj zgradi u Ulici Jurija Gagarina.\nBelgrade boys, crvena zvezda, Luka Ž., Vođa navijača


Istraživanje o socijalnom preduzetništvu – CDP Globus – centar za razvoj socijalnog / društvenog preduzetništva u Bosni i Hercegovini\nCentar za razvoj društvenog preduzetništva “Globus” provodi istraživanje o potrebama i mogućnostima razvoja socijalnog preduzetništva koje će poslužiti kao osnova za iniciranje novih mjera podrške razvoju ovog oblika djelovanja u BiH. Istraživanje provodimo u okviru projekta: “Podsticanje socijalnog preduzetništva u Bosni i Hercegovini”, koji je finansijski podržan od Ambasade Kraljevine Holandije u Bosni i Hercegovini.\nIstraživanje se zasniva na primarnim i sekundarnim izvorima. Njime su obuhvaćena pitanja razumijevanja ideje i koncepta, nivoa zastupljenosti socijalnog preduzetništva u javnim politikama, postojeće inicijative u tom području, veličina sektora, aktivnosti socijalnih preduzeća, potrebe i potencijali u pogledu podsticanja zapošljavanja marginalizovanih grupa, mišljenja, preporuke, iskustva i prakse civilnog društva u socijalnom preduzetništvu, itd.\nOd posebnog značaja za istraživanje su informacije o aktivnostima, iskustvima i viđenjima organizacija civilnog društva, a posebno ciljnih grupa koje su obuhvaćene projektom: mladi i osobe sa invaliditetom.\nZa više informacija o istraživanju pišite nam na e-mail cdpglobus@gmail.com


Srbija i priznanje Kosova: Kamen spoticanja do kraja evropskog puta\nSerbia -- A worker arranges flags of Serbia and EU on a lamppost in Belgrade, 02Mar2012\nSvaki put, a ne dešava se to retko, kada neki zvaničnik zemlje-članice Evropske unije izjavi da se Srbiji neće otvoriti vrata Brisela dok ne prizna Kosovo, u Beogradu se podigne velika prašina i uslede nova zavetovanja da Srbija nikad neće priznati Kosovo.\nTako je bilo i u poslednjoj epizodi ovog žanra, posle koje se upravo sleže prašina. Naime, za vreme posete potpredsednice vlade Srbije Parizu, šefica spoljnopolitičkog odbora parlamenta Francuske Elizabet Gigu izjavila je da priznanje Kosova može biti preduslov za evropsku perspektivu Srbije.\nSnežana Grubješić je iz topa uzvratila:\n“Naravno, naš odgovor je da priznanja Kosova nema”.\nTo nije stav Francuske, već pojedinačna izjava, reagovao je Jelko Kacin, izvestilac Evropskog parlamenta za Srbiju, a smanjivanju štete doprinos je dao i Vensan Dežer, šef delegacije Evropske unije u Srbiji, ponovivši da priznanje Kosova nije uslov za članstvo Srbije u EU.\nKoliko god da je pitanje priznanja Kosova od strane Srbije na dugom štapu, da se ono neće postavljati u bliskoj budućnosti, odnosno, da takav uslov možda i ne bude parafirala Evropska unija jer i sama u svojim redovima ima članice koje ne priznaju Kosovo, nije uputno ignorisati glasove o nužnosti priznanja Kosova koji se svako malo čuju iz najuticajnijih članica EU. Ako ni zbog čega drugog, ono zbog činjenice da je dovoljno da jedna jedina članica EU postavi priznanje kao uslov i da članstvo Srbije bude blokirano.\nNa to ukazuju i sagovornici Radija Slobodna Evropa.\nIako kaže da priznanje nezavisnosti Kosova od strane Srbije nije uslova da Beograd dobije datum početka pristupnih pregovora sa Evropskom unijom, Johan van Marrienboer, holandski politikolog i stručnjak za evropske integracije, ocenjuje da će taj uslov pred Srbiju biti postavljen na kraju njenog pristupnog puta.\n„Rekao bih da će na kraju dana to biti uslov, pred sam kraj svoje evrointegracije Srbija će morati da prizna Kosovo. Mislim da će većina članica Evropske unije, uključujući i one najuticajnije, biti srećna da primi Srbiju u svoje redove zato što ona predstavlja ekonomsku snagu na Balkanu, ali, politički gledano, kamen spoticanja je kosovsko pitanje. Postoji mogućnost da kroz proces dugih pregovora Srbija u drugim važim oblastima pokaže mnogo izvanrednih rezultata i doprinosa, ali ne verujem da sve to može biti prihvaćeno u zamenu za njenu nespremnost da prizna Kosovo. Govorim pre svega o stavu Holandije, ali to je jedna od država koje će vršiti veoma jak pritisak za priznanje. Većina holandskih političara, kao i nemačkih, postavljaće Srbiji priznanje Kosova kao uslov za članstvo”, kaže za Radio Slobodna Evropa Johan van Marrienboer.\nI spoljnopolitički analitičar Bojan Al-pinto Brkić, smatra da bi izjave parlamentaraca pojedinih država članica Unije, iako nekada odsutpaju o zvaničnog stava tih država, ipak trebalo uzimati u obzir.\nOn ukazuje i da stavovi pojedinih država članica EU, naročito najjačih, svakako mogu uticati na put jedne zemlje ka članstvu, podsećajući da je Srbija takvo iskustvo već imala sa Holandijom zbog saradnje sa Haškim tribunalom.\n“Srbija bi, zapravo, iz tog iskustva trebalo nešto da nauči. Imajući u vidu trenutnu konstelaciju snaga, svakako da glasovi iz vodećih zemalja EU, pre svih Nemačke i Francuske, imaju izuzetnu težinu i da, uslovno rečeno, rezervisan stav jedne od tih zemalja može dugoročno promeniti perspektive Srbije. Tu postoji poučan primer, a to je primer Turske, koja je već dve-tri decenije kandidat za članstvo u EU i ne pomera se iz tog statusa. Važno je da u diplomatiji i institucijama Srbije postoji konzistentnost koja eventualne negativne reakcije jedne zemlje ne bi svhatila kao odvraćanje Srbije od njenog cilja. Samo takva konzistentnost može pokazati rezultate na duže staze jer, naravno, politike pojedinačnih zemalja u glavnim linijama ostaju iste, iako se tokom vremena mogu menjati u detaljima”, zaključuje Brkić i dodaje da bi Srbija trebalo da povede računa o tome da u trenutku kada dođe do ostvarenja značajnijih koraka u procesu evropskih integracija pridobije apsolutne simpatije vodećih evropskih država.\nRealno da Srbija u junu dobije datum, ali nema garancije


Čast nam je pozvati Vas da prisustvujete javnim tribinama u organizaciji OO SDA Ilijaš po Mjesnim ograncima na temu: “ POPIS STANOVNIŠTVA 2013”.\nPLANIRANI GOSTI SKUPA\nPredsj. Mahir Dević\nI načelnik Akif Fazlić\n(Koncert Ilahija i kasida) KSC-e Ilijaš\nStranka demokratske akcije (SDA) zatražila je danas suspenziju direktora Državne agencije za istrage i zaštitu (SIPA) Gorana Zubca zbog zloupotrebe položaja.\nPredsjednik SDA Sulejman Tihić kazao je da je SDA uputila ovakav zahtjev zbog toga što je hapšenje državnog poslanika Šemsudina Mehmedovića izvedeno bez naloga i uz protivljenje državnog tužioca.\nTihić je na konferenciji za novinare u sjedištu SDA u Sarajevu rekao da je uže rukovodstvo Stranke na današnjoj sjednici razmatralo pitanje hapšenja Mehmedovića proteklog petka, kao i set zakona koji su usvojeni na Zastupničkom domu Parlamentarne skupštine Bosne i Hercegovine.\n"Kada je u pitanju hapšenje, zaključili smo da zahtijevamo parlamentarnu istragu i odgovornost direktora SIPA-e Gorana Zubca zbog zloupotrebe položaja prilikom nezakonitog hapšenja državnog poslanika Šemsudina Mehmedovića. Zloupotreba položaja direktora SIPA-e je očita jer je hapšenje bilo bez naloga i uz protivljene tužioca. Tražimo suspenziju direktora SIPA-e", rekao je Tihić.\nPredsjednik SDA Sulejman Tihić je u intervjuu za Dnevnik TV1 bio izričit da u novoj većini na državnom nivou nema mjesta za SDP kojem se zahvalio što je izglasao sve ono što je dogovoreno u Prudu. Tihić je najavio i da bi moglo doći do rekonstrukcije Vlade Federacije BiH, nakon imenovanja sudija Ustavnog suda FBIH, a u tom pogledu vidi dvije moguće kombinacije. Najavio je i susret sa predsjednikom SBB-a Fahrudinom Radončićem …\nTihić za TV1 kaže da je Predsjedništvo SDA razmatralo situaciju u BiH te izrazilo nezadovoljstvo ukupnim stanjem u državi te njenim zaostajanjem na putu ka EU i NATO-u. Posebno je izraženo nezadovoljstvo nefunkcionisanjem i neradom Vlade FBIH koja uglavnom radi hitne ili telefonske sjednice. Zaključeno je, kaže Tihić, da SDA treba da zauzme i pređe, bez obzira što je opozicija, u aktivniju poziciju.\n“U tom kontekstu ja sam krenuo u određene razgovore prvenstveno da bi deblokirali procese aplikacije za kandidatski status BiH u EU i MAP program za NATO. Počeo sam razgovore sa Draganom Čovićem, formirali smo timove koji će da rade u pravcu iznalaženja rješenja, postavili rokove i nadamo se da ćemo uspjeti postići dogovor“, kaže Tihić. Tihić ne isključuje mogućnost da se SDA vrati u vlast na državnom nivou, ali pod uvjetom da se prethodno postigne dogovor oko nekih najvažnijih pitanja.\nMjesec Ramazan je vrijeme strpljivosti i odricanja. Posebna prilika za sve koji slijede posljednju Božiju objavu, da sami provjere svoj odnos prema Bogu i prema ljudima, da ga poprave i da budu najbolji primjer interpretacije islamskog učenja.\nŽelim da ovaj mjesec dočekate u sreći i zdravlju, te da ga provedete u postu i naravno u krugu vaših porodica, prijatelja i komšija. Tim povodom u ime OO SDA Ilijaš želim vam čestitati nastupajući ramazan.\nPredsjednik OO SDA Ilijaš


Policija u sedištu UEFA\nPolicija u Švajcarskoj izvršila je raciju u sedištu UEFA, nakon što se ime bivšeg generalnog sekretara Đanija Infantina, aktuelnog prvog čoveka FIFA, pojavilo u “panamskim papirima”\nUEFA je saopštila da je predala dokaze policiji, u kojima se navode detalji ugovora o televizijskim pravima za Ligu šampiona između Evropske fudbalske unije i dvije ofšor marketing agencije, koje su umiješane u korupcionaški skandal. Infantino, aktuelni šef FIFA-e, potpisao je sporne ugovore kao tadašnji šef pravnog odsjeka UEFA.\nSporni ugovori su deo masovnog curenja internih dokumenata panamske advokatske Mosak Fonseka, koja je pomagala u otvaranju ofšor kompanija.\nU međuvremenu, islandski premijer Sigmundur David Gunlaugson saopštio je danas da nije podneo ostavku, kao što su mediji juče izvestili, već da je samo predložio da potpredsednik njegove stranke preuzme taj položaj „na neodređeno vreme“.\nIz premijerovog kabineta je kasno sinoć saopšteno da će Gunlaugson i dalje biti predsedavajući Napredne stranke. Gunlaugson je prva žrtva takozvanih “panamskih papira”, koji su razotkrili ofšor investicije bogatih, moćnih i slavnih širom sveta.\nNa Islandu su izbili masovni protesti zbog informacija da su islandski premijer i njegova supruga otvorili kompaniju, uz pomoć panamske advokatske firme Mosak Fonseka koja se našla u centru skandala. Gunlaugson odbacuje optužbe o nelegalnim transakcijama, tvrdeći da je platio sve poreze.\nKontroverzna panamska firma danas je saopštila da su za objavljivanje 11,5 miliona dokumenata odgovorni hakeri, a ne insajder. “To nije curenje dokumenata, već hakerski napad, koji je izveden iz inostranstva”, naveo je jedan od osnivača Roman Fonseka, koji nije precizirao o kojoj zemlji je riječ. Fonseka je rekao da je njegova firma, koja je u poslednje četiri decenije otvorila oko 250 hiljada ofšor kompanija, zbog curenja dokumenata podnela žalbu panamskim tužiocima.


Na područje USK dnevno stiže i do 200 novih migranata - Istinito.com - Ne budi ovca!\nPočetna > BIH > Društvo > Na područje USK dnevno stiže i do 200 novih migranata\nNa područje USK dnevno stiže i do 200 novih migranata\n16. Avgusta 2019. Istinito195Leave a Comment on Na područje USK dnevno stiže i do 200 novih migranata\nZa Klix su kazali da je tačno da su poslovni objekti na prodaju, ali da migranti trenutno koriste drugi dio prostora te da postoji opcija da oni tu i ostanu. Međutim, tu je i druga opcija – da ostanu bez smještaja.\n– Medeno Polje za smještaj migranata bi bilo pravo rješenje i tu nema nikakav etnički ili drugi predznak – dodao je Kljajić.\n– Vučjak ionako nije dugoročno rješenje, jer nema podršku Evropske unije i Međunarodne organizacije za migracije (IOM) – dodao je Ružnić.\nTagged bihać bira istinito migranti\nBanjaluka: Nesavjesni vozači blokiraju prolaz “Banj busa”\nIdentifikovan vozač koji je udario troje tinejdžera


USKORO PROMOCIJA: Poznato je koliko će Sari zarađivati u Juventusu! - Sportska centrala\nUSKORO PROMOCIJA: Poznato je koliko će Sari zarađivati u Juventusu!\n15 jun 2019. 09:46\nPrethodnih nedelja se dosta pisalo o tome ko će na klupi Juventusa naslediti Masimilijana Alegrija.\nJoš od prvog dana za najozbiljnijeg kandidata važi trener Čelsija Mauricio Sari a po jutrošnjim natpisima u italijanskim medijima je samo pitanje trenutka kada će on sesti na klupu „stare dame“.\nNaime, Čelsi i Juventus su dogovorili obeštećenje za koje će iskusni italijanski stručnjak promeniti sredinu. Radi se o sumi od oko 3.5 miliona evra, plus 500.000 evra na ime bonusa ukoliko Juventus dođe do makar jednog trofeja u sezoni.\n„Gazeta delo Sport“ piše da je u pitanju trogodišnji ugovor po kom će Sari zarađivati oko sedam miliona evra po sezoni, što je za oko šest miliona evra manje nego što je imao Masimilijano Alegri.\nMauricio Sari je prošlog leta prešao iz Napolija u Čelsi i uspeo je sa ovom ekipom da dođe do trofeja u Ligi Evrope, ali i da osvoji treće mesto u Premijer ligi, koje je „plavcima“ donelo plasman u Ligu šampiona posle jedne sezone pauze.\nJuventus je prošle sezone došao do osmog uzastopnog Skudeta, ali je ipak opšti utisak da su podbacili u Ligi šampiona, ali i u italijanskom Kupu, pošto su u oba takmičenja završili učešće u četvrtfinalu.


Evropska komisija odobrila prvi lijek protiv COVID-19 - Evropska služba za spoljnu akciju\nEEAS > Crna Gora > Evropska komisija odobrila prvi lijek protiv COVID-19\nEvropska komisija dala je uslovnu dozvolu za stavljanje u promet lijeka Remdesivir, što ga čini prvim medikamentom za liječenje Covid-19, koji je dobio dozvolu za teritoriju EU. Odobrenje je izdato po ubrzanom postupku, a nakon preporuke Evropske agencije za lekove (EMA), koju su potom usvojile i države članice.\nOdobrenje je izdato veoma brzo, samo nedjelju nakon preporuke EMA, što je znatno manje od uobičajenih 67 dana, koliko je Evropskoj Komisiji obično potrebno da bi odobrila neki proizvod.\nKako je zaštita javnog zdravlja ključni prioritet Evropske Komisije, ova instiucija je usljed krize korona virusa primenjenila ubrzane procedure koje EMA i inače koristi u situacijama kada je ugroženo javno zdravlje.\n"Činjenica da smo odobrenje dali za manje od mjesec od podnošenja zahtijeva pokazuje koliko je EU spremna da što brže reaguje kada se pojavi neki novi lijek. Prevrnućemo svaki kamen pokušavajući da obezbjedimo efikasno liječenje ili vakcinu protiv koronavirusa", izjavila je tim povodom Stela Kiriakides, komesarksa za zdravlje i bezbjednost hrane.


Vučić: Nemam ni jedan dokaz da Rusija stoji iza demonstracija - Sve o Srpskoj\n„VELIKI BROJ FUNKCIONERA SPS ME NE VOLI ZATO ŠTO NE MOGU DA KRADU“\nU intervjuu TV Pink naveo da su predsjednik Francuske Emanuel Makron i njemačka kancelarka Angela Merkel pokazali ogromnu zainteresovanost za dalje pregovore Beograda i Prištine pretežno zbog geopolitike, ali i zato što su „svesni da zamrznuti konflikt ne može beskonačno da se održava“\n„Cilj je da dobijemo nešto, da izgubimo najmanje što moramo, a da se dobije nešto od toga što je izgubljeno između 2000. i 2008. godine“, rekao je Vučić, naglasivši da ne želi da govori o pregovaračkoj poziciji Beograda zato što to može „naštetiti interesima Srbije u Evropi i u svetu“\n„Nisam ja njih prevario kao oni mene 2008. godine… Uvek sam ih uzimao u Vladu (Srbije), iako nisam morao… Ako neko nije imao pravo da se žali onda su to (Škundrići), zato što su oni prebogati. Dačić je Škundriću omogućio da dobije pola miliona evra državnih para“\nNaglasio je da razumije zašto je jedan dio SPS nezadovoljan: „Veliki broj funkcionera SPS misli da im je Vučić pokvario snove, ne vole me zato što ne mogu da kradu. Ogromna energija ulaže se protiv mene ili Srpske napredne stranke. Zamislite da umesto 180 imamo 124 poslanika…“\nPREDSJEDNIK Srbije Aleksandar Vučić zamolio je građane da se ne okupljaju kako bi Srbija pobijedila korona virus, a da je siguran da će u sledećih 20 dana ta zaraza biti savladana u zemlji.\nOn je gostujući na TV Pink apelovao na građane na „disciplinovanost i odgovornost“, iako je ocijenio da je na demonstracijama koje su se dešavale tokom prethodnih dana okupljalo „maksimalno 4.100 ljudi“.\n„To ne zvuči opasno, ali kada računate da svako od njih stupa u kontakte sa drugima, to postaje problem… Bolnice su nam prepune, moramo da shvatimo da je (KOVID-19) opasan protivnik, u pitanju je vrlo opasna infekcija. Zato molim ljude da veruju svojoj državi i svojim lekarima“, rekao je Vučić.\nDodao je da se niko nije zarazio tokom nedavnih izbora, da je moguće da se neko zarazio u kampanji.\n„Sve su mere poštovane, nikakvog kontakta niste imali, mnogo bolje i čistije u odnosu na bilo koji drugi dan kada idete u prodavnicu. Svuda u svetu se održavaju izbori… Svuda u svim demokratskim državama moraju da se održe izbori… Što se tiče derbija, nismo imali veliki skok, ali je bila odlična epidemiološka situacija“, ocijenio je Vučić.\nPredsjednik je kazao da je ponosan kako su se predstavnici Srbije držali tokom nastavka dijaloga Beograda i Prištine, kao i da Srbiji predstoji „teška borba“ od četvrtka, u daljim pregovorima.\nOn je tokom gostovanja na TV Pink naveo da su predsjednik Francuske Emanuel Makron i njemačka kancelarka Angela Merkel pokazali „ogromnu zainteresovanost“ za dalje pregovore Beograda i Prištine pretežno „zbog geopolitike“, ali i zato što su „svesni da zamrznuti konflikt ne može beskonačno da se održava“.\n„Nikome nisu u interesu sukobi i ratovi. Cilj je da dobijemo nešto, da izgubimo najmanje što moramo, a da se dobije nešto od toga što je izgubljeno između 2000. i 2008. godine“, rekao je Vučić, uz opasku da ne želi da dalje govori o pregovaračkoj poziciji Beograda zato što to može „naštetiti interesima Srbije u Evropi i u svetu“.\nRekao je i da je tokom nedavne posjete Parizu Makron proveo četiri i po sata u razgovoru sa predstavnikom jedne relativno male zemlje, a da je izgubio 30 sekundi objašnjavajući demonstracije koji se trenutno dešavaju u glavnom gradu Srbije.\n„Danas kada spomenete Srbiju u Evropi priča se o neredima. Niko ne govori kako smo imali najveći rast u Evropi. To užasava i naše ljude na Kosovu i u Republici Srpskoj, oni strepe šta će da se dogodi, a (protesti) ruše i njihovu poziciju“, ocijenio je Vučić.\nNa ocjene da nije više u dobrim odnosima sa Angelom Merkel, rekao je da nikada neće zaboraviti da je ona spasila Srbiju velikih napada i pritisaka koji su dolazi iz Hrvatske 2015. godine, ukazao je i na veliki broj zaposlenih u njemačkim firmama, ali i priznao da ih razlikuje stav prema nezavisnosti Kosova.\nVučić je rekao da „neki ljudi“ koji su došli da „ruše“ Narodnu skupštinu tokom prethodnih nekoliko večeri „nisu fer“, aludirajući na članove Socijalističke partije Srbije (SPS), uz napomenu da će ta stranka od njega dobiti odgovor „za nekoliko dana ili nedelja“.\nOn je tokom gostovanja na TV Pink naveo da će nova Vlada Srbije biti formirana „brže nego što je očekivao“, pre kraja avgusta, umjesto u septembru, što je mislio da će biti slučaj prije protesta.\nPredsjednik je za saopštenje predsjednika SPS, koji je naveo da sin visokog funkcionera SPS Petar Škundrić, koji je uhapšen tokom demonstracija u Beogradu, „nije član SPS“, „najgluplje objašnjenje koje je ikada čuo“.\n„Nisam ja njih prevario kao oni mene 2008. godine… Uvek sam ih uzimao u Vladu (Srbije), iako nisam morao… Ako neko nije imao pravo da se žali onda su to (Škundrići), zato što su oni prebogati“, rekao je Vučić.\nOn je naveo i da je Dačić Škundriću „omogućio da dobije pola miliona evra“ državnih para, kao i da „razume zašto je jedan deo SPS nezadovoljan“.\n„Veliki broj funkcionera SPS misli da im je Vučić pokvario snove, ne vole me zato što ne mogu da kradu. Ogromna energija ulaže se protiv mene ili Srpske napredne stranke. Zamislite da umesto 180 imamo 124 poslanika, koliko sam bio u pravu kada sam govorio o tome“, rekao je predsjednik.\nVučić je naveo da nema ni jedan dokaz da Rusija stoji iza demonstracija, ali da nije srećan „onim što radi“ dio ruskih, njemačkih i američkih medija.\nTagoviCOVID-19 Aleksandar Vučić demonstracije koronavirus neredi protesti Rusija Srbija


Koraci za poboljšavanje produktivnosti u hibridnom radnom modelu - Canon Serbia\nKoraci za poboljšavanje produktivnosti u hibridnom radnom modelu\nSaznajte kako da unapredite procese u hibridnoj radnoj konfiguraciji, od produžavanja ugovora za klijenta do odobravanja fakture za dobavljača.\nŽelite da održite timove potpuno operativnim, gde god da se nalaze?\nU prošlosti, fraza „radnici u kancelariji“ predstavljala je kraći naziv ne samo za mesta na kojima su ljudi radili, već i za vrstu posla kojeg su obavljali – zasnovan na informacijama i, u poslednje dve decenije, izvršavan na računarima.\nTokom proteklih godina ponovo je evoluirao koncept kancelarijskog rada. Umesto da budu povezane sa jednom lokacijom, organizacije sve više omogućavaju zaposlenima da rade bilo gde, pod uslovom da su i dalje produktivni.\nMnogi naši klijenti dugoročno prelaze na ovaj hibridni radni model, kombinujući nekoliko vrsta radnog prostora: od centralne ili izdvojene kompanijske centrale, preko domova zaposlenih do zajedničkih, deljenih radnih prostora, do vagona ili prostora za opuštanje na aerodromu tokom putovanja.\nKako hibridni rad postaje sve više uobičajen, IT lideri se više ne pitaju samo kako da se omogući rad van kancelarije, već i kako da se optimizuje i učini što produktivnijim.\nU nastavku istražujemo četiri najčešća pitanja organizacija koje žele da održavaju i povećaju produktivnost u hibridnom radnom okruženju i objašnjavamo kako kompanija Canon može da doprinese odgovaranju na njih.\nMnoga naša odeljenja i dalje se oslanjaju na papir u svakodnevnim radnim procesima. Da li će to otežati prilagođavanje hibridnom modelu?\nUobičajeno je da kompanije zavise od papirnih dokumenata; to ne znači da je nemoguće preći na hibridni radni model, ali može da prelazak da učini složenijim.\nPrebacivanje na model koji je samo digitalni nije neophodno odmah, ali je od ključne važnosti da se vremenom optimizuje zavisnost od štampanja. Ako to učinite, timovi će moći lakše da rade sa drugih lokacija, ali će takođe smanjiti troškove – kako finansijske, tako i one u vezi sa uticajem na životnu sredinu.\nU kompaniji Canon, naša stručnost je u upravljanju i integrisanju složenih radnih procesa u vezi sa dokumentima koji kombinuju papirne i digitalne procese. Razumemo da je većina organizacija na putu ka digitalizaciji i možemo da vam pružimo podršku na njemu. Bez obzira na jedinstveni balans u vašoj organizaciji, možemo da vam ponudimo prilagođenu podršku za prilagođavanje hibridnom modelu.\nKako možemo da se postaramo da timovi koji koriste radne procese zasnovane na papiru i dalje mogu efikasno da rade u razdeljenom timu?\nIako i dalje postoji potreba da određeni broj zaposlenih bude na centralnoj lokaciji u određeno vreme, nijedan zaposleni ne treba da bude ograničen zbog potrebe štampanja ili skeniranja.\nMi u kompaniji Canon nudimo hardver napravljen za svaki tip radnog prostora, uključujući stone uređaje za rad od kuće i snažne višefunkcionalne modele napravljene za kancelarije sa velikim obimom posla. Naši uređaji imaju ugrađenu mogućnost povezivanja koja timovima omogućava da pristupaju potrebnim dokumentima, čak i izvan kancelarije.\nNa primer, pomoću naše serije imageRUNNER ADVANCE DX C5800, dokumenti mogu da se skeniraju direktno u odredišta za skladištenje u informatičkom oblaku, kao što su OneDrive i Dropbox, odnosno u postojeće aplikacije za radni proces. Takođe mogu automatski da se čuvaju ili kategorišu pomoću softvera za mašinsko učenje, što timovima olakšava deljenje dokumentacije i nastavljanje radnih procesa na različitim lokacijama uz smanjenje ručnih grešaka.\nZahvaljujući kompatibilnosti sa mobilnim aplikacijama, kao što su Print Business i uniFLOW Online Print & Scan kompanije Canon, zaposleni čak mogu da šalju dokumente na štampanje ili da primaju digitalizovane dokumente na mobilnim uređajima u pokretu, što garantuje da će svakako moći efikasno da rade gde god da se nalaze.\nSvoj hardver uparujemo sa sveobuhvatnim paketom softvera koji je dizajniran tako da besprekorno funkcioniše sa našim uređajima. Rešenja kao što je Cloud Workspace Collaboration – Process Automation pružaju savršenu uslugu za upravljanje dokumentima i saradnju, za hibridno poslovanje. To je platforma zasnovana na informatičkom oblaku i nezavisna od lokacije koja omogućava zaposlenima da trenutno pronalaze, bezbedno pristupaju i obrađuju dokumente sa bilo kog mesta.\nZnamo da automatizacija procesa može da podrži produktivnost zaposlenih, ali uz obavezno uzimanje budžeta u obzir. Kojim načinima primene automatizacije treba da damo prioritet da bismo podržali razdeljenu radnu snagu?\nPrvo, uzmite u obzir koje problematične tačke će biti uvedene u vaše radne procese ako se izmeste izvan lokacije. Automatizacija procesa je zaista korisna alatka za preuzimanje ili uvećavanje ponavljajućih i strukturiranih zadataka. Ako to stavite u kontekst hibridne radne snage, vaš fokus treba da bude na automatizovanju ponavljajućih ručnih zadataka kojima timovi moraju da upravljaju uživo.\nKompanija Canon ima bogato iskustvo u pomaganju organizacijama da upravljaju tim procesima. Naše tehnologije doprinose rasterećivanju zaposlenih kako bi radni procesi mogli efikasno da napreduju, dok oni provode vreme na vrednijim zadacima.\nNaša usluga Cloud Workspace Collaboration – Process Automation pruža unapred konfigurisane i automatizovane radne procese za uobičajene poslovne aplikacije, kao što su upravljanje ugovorima i obrada faktura. Organizacije koje kupuju naše uređaje mogu trenutno da aktiviraju digitalne radne procese direktno sa njih, što pomaže da poslovanje efikasno napreduje na različitim lokacijama.\nPrelazak na hibridni radni model donosi mnogo dodatne složenosti za naš IT tim. Kako možemo da izbegnemo preopterećenost dodatnim poslom?\nUpravljanje IT infrastrukturom u hibridnom radnom okruženju nije jednostavno; postoje mnogi aspekti koje treba uzeti u obzir, od obezbeđivanja da timovi mogu da pristupe podacima i dokumentima do sprečavanja novih ranjivosti u vezi sa bezbednošću.\nDa bi hibridni rad bio što efikasniji, važno je da zauzmete holistički stav prema IT infrastrukturi. Iako vaša organizacija možda radi na nekoliko lokacija, one nisu međusobno nezavisne; vaši timovi treba da komuniciraju i povezuju se između njih bez problema. Usvajanje delimičnog pristupa IT infrastrukturi koji nasumično objedinjuje alatke i rešenja može da izazove razuđene radne procese i probleme sa integracijom, što dovodi do dodatnih kašnjenja i složenosti.\nImajući ovo na umu, nije stvar samo u pružanju tehnologije; reč je o pružanju tehnologije koja besprekorno funkcioniše zajedno i na različitim lokacijama. To je nešto što smo postavili u središte naših usluga za digitalnu transformaciju: ekosistem hardvera, softvera i usluga osmišljen tako da podrži efikasan rad sa bilo kog mesta. Ove oprobane i testirane tehnologije osmišljene su tako da funkcionišu zajedno, čime se smanjuju komplikacije i vreme neoperativnosti za radnike i za IT tim.\nTakođe znamo da upravljanje sistemom uređaja predstavlja glavobolju i u najpovoljnijim uslovima, ali može biti naročito teško kada uređaji uopšte nisu u prostorijama kompanije. uniFLOW Online, naš softver zasnovan na informatičkom oblaku, pruža jednu platformu za povezivanje svih radnih lokacija. Putem ove platforme možete centralno da upravljate sistemom uređaja, bez obzira na to gde se oni nalaze, od korisničkih bezbednosnih dozvola do nadgledanja štampe, sve to sa bilo kog mesta na kom radite.\nProduktivnost je čvrsto povezana sa poslovanjem organizacije i stoga visoko na listi prioriteta svakog lidera. Mnoge organizacije će biti zabrinute zbog uticaja koji će narušavanje tradicionalnog operativnog modela imati na nivo produktivnosti zaposlenih.\nMeđutim, sa odgovarajućim partnerom i implementiranim pravim ekosistemom, hibridni rad ne dozvoljava samo održavanje „poslovanja na uobičajeni način“. Umesto toga, pruža mogućnost da ponovo osmislite i optimizujete postojeće radne procese da biste povećali produktivnost.\nU međuvremenu, ulaganje u odgovarajuće osnovne tehnologije ne pomaže vam samo da unapredite hibridni rad ovde i sada. Važno je da budućnost vaše organizacije vidite kao priliku za stalnu optimizaciju. Ova osnova pomaže IT timovima da pripreme organizaciju za promenu, što će olakšava razvoj i optimizaciju u budućnosti.\nHibridni rad na delu!\nSaznajte više detalja o tome kako ekosistem tehnologija kompanije Canon može da osnaži produktivni hibridni rad za vašu organizaciju.\nNapredno rešenje za bezbedno štampanje i skeniranje koje organizacijama omogućava da upravljaju kompletnim okruženjem za štampu kroz informatički oblak.\nSmanjite opterećenje zaposlenih, uštedite novac i sprečite narušavanje bezbednosti podataka eksternalizovanjem upravljanja štampanjem.\nUbrzajte digitalnu transformaciju, bez obzira na to odakle radite\nUpravljanje bezbednošću informacija u hibridnom radnom prostoru\nDobijte osnovne savete za bezbedno upravljanje podacima uz Canon, bez obzira na to gde se radna snaga nalazi\nDovedite strategiju u red pomoću ove liste osnovnih zadataka, od ponovnog planiranja svakodnevnih radnih procesa do prebacivanja u informatički oblak\nRazgovarajte sa nama o kreiranju produktivnog hibridnog okruženja


Potraga za devet rudara na istoku Sibira\nSvetske vesti - Subota 05.08.2017 - 12:31\nMIRNA - Potraga za devet rudara nastavlja se u rudniku dijamanata u gradu Mirni u Jakutiji, na istoku Sibira nakon što je u petak došlo do poplave u rudniku, prenosi AFP.\n133 rudara su spasena FOTO: sxc.hu\nPosle nesreće 133 rudara su spasena , saopštilo je rusko Ministarstvo za vanredne situacije.\n"Na površinu je izvučeno 133 ljudi", rečeno je Tassu u Ministarstvu.\nOperacija spasavanja još devet rudara, koji se vode kao nestali, nastavljena je.\nDo poplave je došlo u jednom od rudnika ruske kompanije "Alrosa" na istoku Sibira, nakon što je jutros oko 07.30 sati po griničkom vremenu u rudnik prodrla voda, saopštila je "Alrosa", najveći ruski proizvođač dijamanata, prenosi AFP.\nRudnik u Sibiru je jedan od najvećih ležišta dijamanata kompanije "Alrosa", koja je pod kontrolom države, napominje AP.\nMinistarstvo za vanredne situacije Rusije je ranije danas saopštilo da je u okno prodrla voda iz kamenoloma.\nEvakuisano skoro 90 osoba iz rudnika zbog dima\nIz rudnika uglja u oblasti Tandinski u republici Tuva u južnom Sibiru, zbog dima je evakuisano skoro 90 rudara, saopštio je izvor iz regionalnog ogranka ruskog Ministarstva za vanredne situacije.\n"Dim je primećen blizu ulaza, a od 93 rudara koji su u tom trenutku bili u rudniku, 86 je izvučeno na površinu, dok je sedam ostalo u bezbednoj zoni, kako bi održavali rudnik. Žrtava nije bilo", rekao je izvor agenciji Tass i dodao da su u rudnik poslate dve jedinice za spašavanje.


Bajden saopštio šta Ukrajina treba da uradi da bi postala članica NATO-a - 14.06.2021, Sputnik Srbija\nBajden saopštio šta Ukrajina treba da uradi da bi postala članica NATO-a\nDržave NATO-a nameravaju i dalje da podržavaju suverenitet i teritorijalni integritet Ukrajine, saopštio je američki lider Džo Bjaden na konferenciji za štampu u... 14.06.2021, Sputnik Srbija\nOn je dodao da Ukrajina treba da ubedi Severnoatlantsku alijansu da zaslužuje članstvo u njoj, da preduzme sve potrebne korake, uključujući iskorenjivanje korupcije.Na pitanje, da li je Vašington spreman da podrži davanje Kijevu akcionog plana za dobijanje članstva u NATO, američki lider je odgovorio: "Zavisi od toga da li oni (ukrajinske vlasti) ispunjavaju kriterijume"."Oni još uvek treba da se izbore sa korupcijom. Potrebno je da ispunjavaju različite kriterijume da bi dobili akcioni plan", rekao je Bajden.Prema rečima američkog lidera, situacija u Donbasu ne isključuje mogućnost stupanja Ukrajine u Alijansu.Ranije je u Briselu završen samit NATO-a u kojem je po prvi put učestvovao američki lider Džo Bajden. U finalnom saopštenju države NATO-a su potvrdile da Ukrajina i Gruzija u Budućnosti mogu postati članice Alijanse. Ukrajinki lider Vladimir Zelenski je pozdravio nameru da prime zemlju u vojni blok, ali je kritikovao Alijansu što nije odredila rok ove perspektive.Pročitajte još:\nsvet, vesti, džozef bajden, nato, ukrajina\n22:38 14.06.2021 (Osveženo: 17:03 06.08.2021)\n"Kao saveznici, potvrđujemo podršku suverenitetu i teritorijalnom integritetu Ukrajine", rekao je Bajden.\nOn je dodao da Ukrajina treba da ubedi Severnoatlantsku alijansu da zaslužuje članstvo u njoj, da preduzme sve potrebne korake, uključujući iskorenjivanje korupcije.\nNa pitanje, da li je Vašington spreman da podrži davanje Kijevu akcionog plana za dobijanje članstva u NATO, američki lider je odgovorio: "Zavisi od toga da li oni (ukrajinske vlasti) ispunjavaju kriterijume".\n"Oni još uvek treba da se izbore sa korupcijom. Potrebno je da ispunjavaju različite kriterijume da bi dobili akcioni plan", rekao je Bajden.\nPrema rečima američkog lidera, situacija u Donbasu ne isključuje mogućnost stupanja Ukrajine u Alijansu.\nRanije je u Briselu završen samit NATO-a u kojem je po prvi put učestvovao američki lider Džo Bajden. U finalnom saopštenju države NATO-a su potvrdile da Ukrajina i Gruzija u Budućnosti mogu postati članice Alijanse. Ukrajinki lider Vladimir Zelenski je pozdravio nameru da prime zemlju u vojni blok, ali je kritikovao Alijansu što nije odredila rok ove perspektive.\nNATO potvrdio nameru da primi Ukrajinu i Gruziju u Alijansu


Unapredite marketing svog biznisa - Vreme Za...\nKoja su važna pitanja u marketingu?\nRadmila Igrutinović je preduzetnica i biznis mentor. Kroz mentorski program usmerena je na edukaciju preduzetnika da pokrenu i unaprede svoje poslovanje sa fokusom na marketing i prodaju.\nDiplomirala je Marketing na Ekonomskom fakultetu u Beogradu, potom završila i master studije na istom, Poslovno upravljanje. Klijentima pomaže da započnu i razviju sopstveni biznis i na taj način ostvare svoj preduzetnički san, da rade za sebe i da im to poslovanje donosi željene rezultate. Osnovni cilj biznisa jeste profitabilno poslovanje, bez marketinga i prodaje nema istog. Stoga, fokus u radu sa klijentima jeste upravo na marketingu i prodaji.\nRadmila je kreirala priručnik “Koja su to važna pitanja u marketingu?” kako bi preduzetnicima pomogla da bolje shvate šta sve obuhvata marketing i načine primene istog u njihovom poslovanju. Odgovorom na pitanja iz priručnika možete da sagledate koje marketing aktivnosti primenjujete i na kojima bi trebalo dodatno da poradite. Ulaganjem u unapređenje marketinga i izgradnje prepoznatljivosti brenda postavljate osnovu da vaš biznis raste i razvija se.


Zukorlić: Sandžak kao Vojvodina - Radio Sto Plus\nZukorlić: Sandžak kao Vojvodina\nNosilac liste “Muftijin amanet – Stranka pravde i pomirenja” Usame Zukorlić rekao je večeras na predizbornom skupu u Novom Pazaru da će se ta stranka zalagati da Sandžak ima sva prava i infrastrukturu kao što je u Vojvodini.\nOn je kazao da je “ekonomski razvoj autonomija Sandžaka”, ali da se neće libiti da traže decentralizaciju Srbije.\n“Zalagaćemo se da Srbija i Crna Gora uđu u Evropsku uniju i da se formira prekogranična regija Sandžak. To je ekonomski projekat za najsiromašniju regiju na Balkanu. Sandžak je most spajanja, Srbije i Crne Gore, Srba, Bošnjaka, Crnogoraca i Albanaca”, poručio je Zukorlić.\nOn je istakao da su, zahvaljujući njihovom osnivaču Muameru Zukorliću, realizovani kapitalni infrastrukturni projekti u Sandžaku, poput autoputa preko Pešteri, moderne nove škole u Sjenici, kao i najavljeni projekat Kliničkog centra u Novom Pazaru.\nZukorlić je najavio da će se zalagati za izgradnju pruge od Raške do Novog Pazara i što brži završetak gasovoda od Brusa.\nKao garant ispunjenja tih infrastrukturnih projekata, on je naveo da Stranka pravde i pomirenja u Beogradu ima partnera u vidu Srpske napredne stranke i Aleksandra Vučića.\n“Iako se baš ne slažemo u svemu sa njima, našli smo se na zajedničkim temama. Glavni odbor stranke je podržao Vučića da bude naš kandidat za predsednika i za to smo izneli 13 argumenata. Mi smo partneri sa njima, a ne privesci”, rekao je Zukorlić.\nKao razloge za podršku Vučiću, naveo je uklanjanje nepravde prema Bošnjacima, ulazak u Vladu Srbije, preuzimanje državnih ustanova u Sandžaku, popravljanje nacionalne zastupljenosti zaposlenih u njima, kao i jedinstvenu islamsku zajednicu.\nZaposlenim u Gradskoj upravi Novog Pazara, javnim preduzećima, prosvetnim i zdravstvenim radnicima poručio je “da će ih osloboditi” nakon izbora, a privrednicima da će im “skinuti poresku upravu sa grbadže”.


RENEXPO® Water and Energy-Dodeljene nagrade u sferi električnih vidova transporta - Prozori + Vrata\nEnergetska efikasnost RENEXPO® Water and Energy-Dodeljene nagrade u sferi električnih vidova transporta\nO ekološkom transportu se u Srbiji raspravlja više od 30 godina. Međutim, značajni koraci Vlade i lokalnih vlasti u široj primeni obnovljivih izvora energije i čistih tehnologija u saobraćaju primetni su u poslednjih nekoliko godina. Pored novih električnih autobusa u Srbiji su instalisane prve javne punjačke stanice za elektromobile. Najavljeno je skoro usvajanje podzakonskih akata koji će urediti oblast obaveznog udela biogoriva u transportu. Može se očekivati da i u Srbiji obveznici ovog sistema budu proizvođači i distributeri nafte i naftnih derivata, ali i kompanije koje se bave javnim prevozom. Ovo je bio zaključak konferencije organizacije ECO klub Srbija, a danas su dodeljene i nagrade pojedincima i organizacijama koje su doprinele ekološkom transportu kod nas.Ispred ECO kluba, danas je govorio Dragan Škrnjić i zahvalio se prisutnima na zajedničkom naporu koju ulažu pod okriljem ideje „Učinimo vazduh čistijim“. Pored govora, partner ovog sajma ECO klub Srbije, organizovao je i izložbu električnih automobila, da bi na kraju događaja otišli u osnovnu školu „Laza Kostić“ u Beogradu, kako bi posadili 8 stabala za svaku generaciju razreda po jedno.\nIvan Karić, državni sekretar u ministarstvu za zaštitu životne sredine Republike Srbije, jedan je od dobitnika nagrade koju dodeljuje ECO klub Srbije. Kako je rekao, njegovo ministrarstvo je mlado, ali rešeno da pravi mostove ka održivom razvoju kroz sam rad ministarstva, a na ovom mestu i kao jedan od izlagača na Sajmu Renexpo. Zahvalio se Eco klubu na šansi da budu deo jedne tako lepe priče, ali se osvrnuo i na realne probleme koje naša zemlja, fakat, ima. Kao glavne prebleme, Karić je naveo, industrijski otpad kao i problem otpadnih voda i naveo rešavanje ovih problema kao ključno za ovo ministrarstvo i iz ugla boljitka za građane i građanke Srbije,ali i iz ugla našeg cilja ulaska u Evropsku uniju i praćenje njihovih sistema. Pričao je i o poglavlju 27 kao važnog apekta kvaliteta životne sredine i namerama ministrastva za zaštitu životne sredine da u tom smislu učini određene pomake.\nFilip Radović iz ministarstva za zaštitu životne sredine\nPredsednici Eco kluba Srbija i RECCO Grupe\nPrethodni tekstProzori budućnosti: REHAU je uspešno predstavio PAMETNE PROZORE\nSledeći tekstČasopis „Prozori&Vrata“ povećao bazu na 44. Međunarodnom sajmu građevinarstva


Apel učesnicima u saobraćaju na poštivanje propisa\nGradonačelnik Zenice gdin Fuad Kasumović primio je danas u svome kabinetu delegaciju roditelja učenica Osnovne škole "Edhem Mulabdić" Zenica koje su povrijeđene prošle subote kada je na njih na Bulevaru Ezhera Eze Arnautovića prilikom prelaska na obilježenom pješačkom prelazu naletjelo putničko vozilo. Tokom razgovora sa gradonačelnikom Kasumovićem i sekretarom Grada gdinom Selverom Kelešturom, roditelji mladih Zeničanki izrazili su svoj strah zbog sve veće nesigurnosti djece prilikom kretanja ulicama Grada, a sve zbog nepoštivanja saobraćajnih propisa od strane vozača motornih vozila. Tom prilikom roditelji su uputili apel gradonačelniku da se u okviru nadležnosti Grada, poduzmu mjere na povećanju sigurnosti pješaka, posebno na ulicama Bulevara Ezhera Eze Arnautovića i Školska.\nTim povodom gradonačelnik Kasumović poziva sve učesnike saobraćaja na odgovoran odnos i poštivanje propisa, a građane moli da prijave sve slučajeve ugrožavanja sigurnosti pješaka putem besplatnog telefona 080 02 03 43.\nTakođe, upućen je zahtjev Komisiji za bezbijednost saobraćaja da sagleda moguća rješenja za podizanje stepena sigurnosti pješaka na ulicama Grada, posebno ulica Bulevar Ezhera Eze Arnautovića i Školska. Osim toga, bit će upućena inicijativa MUP-u ZDK da u saradnji sa Gradom Zenica predloži moguće lokacije za postavljanje stacionarnih kamera za kontrolu saobraćaja na najprometnijim saobraćajnicama.


I budući prvačići putuju u Kumbor - GradPrijedor.com - Portal grada Prijedora\nHome»Društvo»I budući prvačići putuju u Kumbor\nI budući prvačići putuju u Kumbor\n5. maja 2015. 1 Min Read\nOsnovna škola „Branko Ćopić“ iz Prijedora jedna je od 18 škola iz Republike Srpske čiji će predškolci otputovati u Kumbor u okviru programa „Socijalizacija djece Republike Srpske“, najavila je direktor ove obrazovne ustanove Sanja Munjiza.\n„Od 20. do 28. maja šestogodišnjaci će boraviti u dječijem odmaralištu u Kumboru uz stručnu pratnju ljekara, pedagoga, vaspitača, socijalnog radnika, psihologa, defektologa i, po potrebi, studenata volontera“, rekla je Munjiza.\nU grupi koja pohađa pripremni predškolski program u područnom odjeljenju u Gomjenici, a koji finansiraju Ministarstvo prosvjete i kulture Republike Srpske i organizacija „Spasimo djecu“, boravi 25 djece.\n„Do sada ih se prijavilo devet i mi očekujemo da će se još roditelja odlučiti za ovaj program koji godinama daje odlične rezultate“, dodala je Munjiza.\nOsnovna škola „Branko Ćopić“ jedina je prijedorska škola uključena u program „Socijalizacija djece Republike Srpske“ koji već 14. godinu realizuje Javni fond za dječiju zaštitu Republike Srpske, a kojem je budžet za ovu godinu povećan na milion maraka.\nKoordinator ovog projekta Jovanka Vuković ranije je izjavila da je grad Prijedor jedna od lokalnih zajednica koja svake godine učestvuje u programu „Socijalizacija djece Republike Srpske“ i koja je veoma senzibilisana za potrebe djece.


Njen najviši vrh je Tornička bobija koji se nalazi na 1.272 metra nadmorske evisine, a sa kog pogled puca na pola Srbije.\nJoš uvek nedovoljno turistički razvijena, ova planinska lepotica ipak je izbor mnogih putnika namernika koji tragaju za mirom u netaknutoj prirodi. Jedan od njih je i Milojko Mićić, poznatiji kao čiča Pera, koji je na Bobiju stigao još pre tri decenije.\nOva planina je u srednjem veku bila CENTAR SRBIJE: Ljudi raznih vera i nacija nastanili su se ovde, a i dalje se priča o LUKSUZU U KOJEM SU ŽIVELI (VIDEO)\n"Ova planinska lepotica ima nešto što druge nemaju, zavoleo sam je u svakom pogledu provodeći svaki dragoceni trenutak na njenom tlu, dosta mi je dala ali sam i ja uložio mnogo truda" kazao je za RINU Milojko Mićić stanovnik Bobije.\nOtvorena je na sve četiri strane sveta, sa njenog vrha možete videti zgrade u Beogradu, Avalu na suprotnoj strani vidi se Durmitor i cela Republika Srpska i to je samo delić što ova lepotica može pružiti ljubiteljima prirode.\n"Ono što je još karakteriše jesu izvori hladne pijaće vode kojih ima preko sto, izvori su specifični jer iz njih teče alkalna voda visoke PH vrednosti, i temperature šest stepeni preko cele godine. U neposrednoj blizini nalazi se i crkva brvnara posvećena svetom Caru Lazaru čiji je ktitor četnički komadant pukovnik Dragoslav Račić", dodao je Milojko.\nGuste četinarske i bukove šume, bogatstvo flore i faune čine ovo mesto idealnim da svi ljubitelji lova i planinarenja ovo mesto zavole. Na Bobiji još uvek nema turističkih objekata, a jedino mesto gde prolaznici mogu svratiti i odmoriti je kod čiča Pere u šumarskoj kući.\n"Sve se svodi na to da ukoliko sam ja tu putnici namernici mogu svratiti kafu rakiju uzme predah i nastavi dalje. Šteta je što navire veliki broj koji doće na ova prostranstva nema ni jednog ugostiteljskog objekta, i mislim da se nakon korone ovde vredi uložiti dinar i preduzeti nešto kako bi ova lepotica doživela pravi sjaj", zaključio je čiča Pero.


VUČELIĆ SE OPORAVLjA, NEGATIVAN NA KORONU: Glavni i odgovorni urednik "Večernjih novosti" prebačen na VMA | Novosti.RS\nVUČELIĆ SE OPORAVLjA, NEGATIVAN NA KORONU: Glavni i odgovorni urednik Večernjih novosti prebačen na VMA\nOn prethodnih sedam dana nije bio na kiseoniku, a dobio je i negativan nalaz na prisustvo virusa.\nIz VMC "Karaburma", gde je prvobitno hospitalizovan, prebačen je na Vojnomedicinsku akademiju, gde će nastaviti oporavak, pod strogim nadzorom lekara.\nRedakcija "Večernjih novosti" nada se njegovom brzom i potpunom oporavku i očekujemo da će se uskoro vratiti svojoj porodici i poslu.\nSAOPŠTENjE REDAKCIJE "NOVOSTI" Vučelić stabilno, nadamo se brzom oporavku\n09. 10. 2020. u 13:31\nMilorad Vučelić virus korona korona virus Vučelić\nPREDSEDNIK Srbije Aleksandar Vučić rekao je da se nada da će se glavni i odgovorni urednik "Večernjih novosti", Milorad Vučelić, oporaviti od virusa korona, iako, kako kaže, "situacija nije laka".\nMINISTAR odbrane Aleksandar Vulin se oglasio povodom napada na Milorada Vučelića. Njegovu izjavu prenosimo u celosti:


Organizacije protiv korupcije: Vučić nema mandat da unapred odobri Rio Tinto\nPodrinjski anti korupcijski tim (PAKT) i Кoalicija protiv korupcije u životnoj sredini ocenili su da je današnji sastanak predsednika Srbije Aleksandra Vučića sa predstavnicima kompanije Rio Tinto iza zatvorenih vrata pokazatelj koliko je ustvari projekat "Jadar" transparentan.\nTakodje, kako su saopštili, “sva su prethodna nepočinstva Rio Tinta širom sveta znak za uzbunu, a ne šansa za ekonomski razvoj”.\n“PAКT i Кoalicija protiv korupcije u životnoj sredini podsećaju predsednika da nema mandat od gradjana da unapred odobrava ovakve projekte, kao i da od kompanije prima donacije za izgradnju nedostajeće infrastrukture”, navele su te organizije.\nNaglasile su da je Srbija teritorijalno mala zemlja koja ne može da podnese Ling Long i GASPROM na severu, Zi Djin na istoku i sad Rio Tinto na zapadu.\n“Jasno nam je da se sve, sem par nacionalnih javnih preduzeća, prodalo u ovoj državi i da su na red došli prirodni resursi. Medjutim, ovakvim projektima ne daju se samo prirodni resursi u bescenje, već se očigledno trguje i zdravljem gradjana Srbije, što svakako nećemo dozvoliti”, upozorili su PAKT i Кoalicija protiv korupcije u životnoj sredini.


Pad budžeta: Finansijski izveštaji LGBT organizacija za 2015. godinu – Optimist LGBT+ magazin\nBanana - Krastavac - Tofu: Prehrambeno trojstvo\nProšle godine smo pisali o finansiranju LGBT organizacija u Srbiji i kolikim budžetima raspolažu. Istraživanje je pokazalo finansijsku krizu među pojedinim organizacijama, naročito onim koje se bave HIV prevencijom. Imajući u vidu da postoji HIV epidemija među mladima, ova činjenica ne uliva optimizam da će se situacija popraviti.\nNajveći udarac kada je u pitanju smanjenje budžeta, prošle godine imale su Asocijacija Duga iz Šapca, čiji se budžet sa 14,4 u 2014. godini smanjio na 3,88 miliona dinara u 2015, Siguran puls mladih sa 7,37 na 2,68 miliona, AS centra sa 3,3 miliona na 928 hiljada, a to su upravo organizacije koje su u fokusu imale HIV prevenciju. Centar za kvir studije ima pad budžeta sa 3,58 na 1,6 miliona, Izađi iz Novog Sada sa 1,79 miliona na 306 hiljada. Ostale organizacije beleže rast budžeta, Regionalni info centar sa 4,9 na 5,4 miliona, Parada ponosa sa 4,49 na 5,36 miliona, Queeria centar sa 831 hiljade na 1,67 miliona, Labris sa 22,58 na 31,24 miliona i Gayten LGBT sa 8,3 na 12,55 miliona dinara. Udruženja građana „Egal“ je prethodne godine imao budžet od 455 hiljada, dok IDAHO Beograd i Gej strejt alijansa nemaju podnet finansijski izveštaj u APR-u, a LGBT Srbija i Da se zna su osnovane ove godine.\nUkupan budžet svih LGBT organizacija u Srbiji u 2015. godini bio je malo preko 66 miliona dinara, odnosno preko pola miliona evra, dok je u 2014. godini bio skoro 72 miliona dinara, što znači da je LGBT sektor doživeo pad u ukupnom budžet, koji je još i veći ako se uzme u obzir skok kursa evra.\nIako mnogi zvaničnici ambasada evropskih zemalja u Srbiji i predstavnici međunarodnih organizacija govore da je LGBT prioritet, taj prioritet se ne odražava na finansiranje LGBT organizacija u Srbiji, naročito ne kada su u pitanju ozbiljni problemi kao što je HIV prevencija.\nČITAJTE: Aleksandar Stojmenović- Oficir za vezu sa LGBT zajednicom


Pašinjan: Jermeni u Karabahu neće preživeti pod kontrolom Azerbejdžana - Sputnjik Srbija\n18:12 21 Oktobar 2020\nPašinjan: Jermeni u Karabahu neće preživeti pod kontrolom Azerbejdžana\n18:54 18.10.2020 Preuzmite kraći link\nPremijer Jermenije Nikol Pašinjan izjavio je da Jermeni u Nagorno-Karabahu neće moći da prežive pod kontrolom Azerbejdžana.\n„Jermeni Nagorno-Karabaha suočavaju se sa egzistencijalnom pretnjom, a rešenje ovog problema je samo jedno – međunarodna zajednica mora da prizna pravo Nagorno-Karabaha na samoopredeljenje u okviru principa ‘otcepljenja radi spasenja’“, rekao je Pašinjan u intervjuu za televiziju „Frans 24“.\nPrema njegovim rečima, to jednostavno ne dolazi u obzir i međunarodna zajednica mora da prizna nezavisnost Nagorno-Karabaha.\n„I meni je, inače, drago što je u Evropi ovaj proces već započeo na nivou lokalne samouprave, gradskih veća. I nadamo se da će se proširiti“, dodao je premijer.\nPašienjan je primetio da su nedavno objavljeni video-snimci bombardovanja prestonice Nagorno-Karabaha Stepanakerta, koje su snimili predstavnici međunarodnih medija.\n„Obratio sam pažnju da se na tim snimcima, na tim mestima na koja se bacaju bombe, ne samo da nema vojne infrastrukture, već uopšte nijednog vojnika. To se radi u okviru genocidne politike. Zadatak (predsednika Azerbejdžana Ilhama) Alijeva, Azerbejdžana, kao i ranije, ostaje genocid nad Jermenima iz Nagorno-Karabaha, odnosno ubistvo, deportacija i etničko čišćenje“, naglasio je Pašinjan.\nBorbe na kontakt liniji u Karabahu počele su 27. septembra. Baku i Jerevan međusobno se optužuju za izbijanje sukoba. U Jermeniji je objavljeno ratno stanje i opšta mobilizacija. U Azerbejdžanu je uveden policijski čas i delimična mobilizacija. Lideri Rusije, SAD i Francuske pozvali su sukobljene strane da prekinu borbena dejstva i počnu pregovore bez preduslova.\nNakon toga su u Moskvi 9. oktobra održani pregovori ministara spoljnih poslova Jermenije i Azerbejdžana koji su trajali više od deset sati i završeni su usvajanjem sporazuma o prekidu vatre od podneva 10. oktobra u humanitarne svrhe radi razmene ratnih zarobljenika i drugih pritvorenih osoba i tela mrtvih. Međutim, istog dana strane su počele da se međusobno optužuju za kršenje primirja.\nDrugi pokušaj organizovanja humanitarnog prekida vatre pokušan je u noći između 17. i 18. oktobra, ali već nekoliko sati nakon što je primirje stupilo na snagu, Jermenija i Azerbejdžan izjavili su da ga druga strana nije ispoštovala.\nPašinjan: „Otcepljenje u ime spasenja“ princip za rešavanje pitanja Nagorno-Karabaha\nPašinjan ekskluzivno za Sputnjik: Turska želi da nastavi genocid nad Jermenima\nNagorno-Karabah, Azerbejdžan, Jermenija, Nikol Pašinjan\n17:56 Pompeo: Rusija nije umešana u curenje podataka o Bajdenovom sinu\n17:46 Baku: Podržavamo pregovore o Karabahu, izjave Jerevana licemerne\n17:33 Priština obmanula i EU, krši i Vašingtonski sporazum: Dačić na sednici Saveta bezbednosti UN


Nastavlja se rasprava o amandmanima na budžet\nBEOGRAD - Skupština Srbije nastaviće danas raspravu o amandmanima na Predlog budžeta za 2017. godinu.\nOd skoro 300 podnetih amandmana do sada je razmotreno 66 amandmana, a treba da se razmotri i oko 30 amandmana na izmene Zakona o budžetskom sistemu.\nPredloženim budžetom su predviđeni ukupni prihodi u iznosu od 1.092 milijarde dinara i ukupni rashodi od 1.161 milijardi dinara, sa deficitom od 1,7 odsto bruto domaćeg proizvoda (BDP).\nSednica o budžetu počela je u nedelju, a poslanici su u utorak završili načelnu raspravu o tom vladinom predlogu.\nOd nedelje do utorka vodila se rasprava o budžetu, a zatim je zakazana za četvrtak, kako bi se sve pripremilo za raspravu o amandmanima, koji su u međuvremenu bili na dnevnom redu nadležnih skupštinskih odbora.\nU razmatranju Predloga budžeta u Skupštini učestvovao je i premijer Aleksandar Vučić koji je istakao da je napravljeno čvrsto i stabilno finansiranje i da je ovo najbolje krojen, a realno skrojen budžet.\n« Skupština danas o amandmanima na Predlog budžeta U raspravi žustro o ombudsmanu »


Kineske kurirske kompanije istražuju tržište vazdušnog tereta china radio international\nKineske kurirske kompanije istražuju tržište vazdušnog tereta\n2018-08-08 10:26:58 cri\nPrivatne kineske kurirske kompanije sve više ulažu u poslovanje vezano za vazdušni teret kako bi ponudile što brže isporuke. Prošle sedmice, kompanija za dostavu robe YTO iz Šangaja potpisala je ugovor sa lokalnim vlastima Điasinga, koji se nalazi u istočnoj provinciji Džeđijang, o izgradnji logističkog centra na lokalnom aerodromu.\nUkupna vrednost investicije iznosi 7,3 milijarde juana (oko 1,06 milijardi američkih dolara). Izgradnja centra će početi do kraja ove godine, a očekuje se da će centar postati operativan 2021. godine.\nPrema rečima zvaničnika ove kompanije zaduženog za poslovanje u vazdušnom saobraćaju Su Siufenga Điasing je idealno mesto za izgradnju logističkog centra, s obzirom na to da je delta Jangcea centar za kinesko kurirsko poslovanje, a mnogi veći gradovi se nalazi na udaljenosti ne većoj od tri sata leta.\nZTO Ekspres, takođe sa sedištem u Šangaju, udružio se sa kompanijom Turkiš Erlajnz i PAL Erom u junu sa ciljem da zajednički osnuju transportne parcele.\nSF Ekspres iz Gvandžoua je vodeći igrač na tržištu transporta vazdušnog tereta. U julu je pušten u rad i njihov 35. po redu teretni avion. SF Ekspres je krajem prošle godine potpisao ugovor sa vladom provincije Hubei, koja se nalazi u centralnoj Kini, o izgradnji teretnog aerodroma u gradu Edžou.\nKineski sektor za brzu dostavu robe imao je ukupno 22,08 milijardi isporuka u prvoj polovini ove godine, što je rast od 27,5 odsto u odnosu na isti period prošle godine. Tokom tog perioda, izvršeno je ukupno 520 miliona prekomorskih isporuka, što je za 43,1 odsto više u odnosu na prvih šest meseci 2017. godine.


Održana sedamdeset treća sednica Opštinskog veća opštine Gornji Milanovac\nPred članovima Opštinskog veća opštine Gornji Milanovac danas su se našle veoma važne odluke.\nVećnici su utvrdili u zakonom propisanom roku odnosno do 31. maja, Predlog odluke o završnom računu budžeta opštine Gornji Milanovac, i rebalans ovogodišnjeg budžeta, ocenjujući tako poslovanje u 2014. godini kao uspešno i stvarajući uslove da se i ovogodišnja sredstva na najbolji način usmere i utroše.\nOdlukom o budžetu opštine Gornji Milanovac za 2015. godinu utvrđeni su prihodi i rashodi budžeta u iznosu od 1.339.542.000 dinara. Povod za rebalans budžeta je planirani priliv sredstava a po osnovu naplate dugovanja za neplaćenu naknadu za korišćenje građevinskog zemljišta iz prethodnih godina i neraspoređena sredstva od viška iz prethodnih godina. Najvećim delom sredstva su raspoređena na kapitalne rashode i projekte Javnih preduzeća i ustanova, za radove na pristupnoj saobraćajnici, rekonstrukciju i adaptaciju Doma kulture, rekonstrukciju i adaptaciju dečjeg omarališta u Buljaricama, uređenje Brda mira, izradu projektne dokumentacije za dogradnju objekta zgrade vrtića. Predlog odluke o izmenama i dopunama Odluke o budžetu opštine Gornji Milanovac za 2015. godinu većnici su nakon utvrđivanja uputili na razmatranje i donošenje Skupštini opštine Gornji Milanovac, koja će na narednoj sednici razmatrati i završni račun shodno zakonskim odredbama do 15. juna.\n"Mora se raditi odgovorno, na osnovu zakona, planova i programa a shodno tome odajem priznanje Opštinskoj upravi i budžetskim korisnicima na poslovanju. Gornji Milanovac se uzima kao primer dobrog poslovanja od strane državnih revizora. Sve obaveze se blagovremeno izmiruju, u ovom trenutku opština nema kredit, najveći deo sredstava izdvaja se za investicije, značajan deo za socijalna davanja, prevoz, porodiljsko kao i dečju zaštitu. Takođe, veliki deo sredstava namenjen je poljoprivredi, imamo dobru saradnju sa privrednicima, radi se studija opravdanosti nove industrijske zone. Naša opština i dalje mora biti primer pozitivnog poslovanja i zbog toga prihvatam svaku dobronamernu kritiku a zlonamernu odbacujem" rekao je predsednik opštine Milisav Mirković.\nTakođe, članovi veća razmatrali su i usvojili Izmene i dopune Programa poslovanja za 2015. godinu Javnog komunalnog preduzeća "Gornji Milanovac", Javnog preduzeća za puteve i Javnog preduzeća "Sportsko rekreacioni centar", Javnog preduzeća za izgradnju. Izmene i dopune Programa poslovanja odnose se na aktivnosti koje se finansiraju sredstvima predviđenim rebalansom ovogodišnjeg budžeta. U istom pravcu podržane su i izmene finansijskih planova Muzeja rudničko-takovskog kraja, Biblioteke "Braća Nastasijević", Doma zdravlja, "Kulturnog centra" i fininasijskih planova mesnih zajednica Bogdanica, Kamenica, Ručići i Takovo.\nZnačajnu informaciju sa prisutnima podelio je predsednik opšine, rekavši da račun Doma zdravlja proteklih dana nije bio u blokadi i prenosom sredstava od Fonda za zdravstveno osiguranje izmirena su dugovanja za materijalne troškove a rebalansom budžeta obezbeđena su sredstva za redovne plate zaposlenih u ovoj ustanovi. Usvojena je i Informacija o primeni odluke o radnom vremenu ugostiteljskih objekata, pri kojoj je istaknuto da prema mišljenju radne grupe u ovom trenutku nije celishodno menjati odluku o radnom vremenu kao i da je na teritoriji naše opštine u velikoj meri smanjen broj prekršaja.


PC Press » PC #210 | Vizit BIZIT\nPC #210 > Aktuelno\nOve godine Beograd dobija svoj zvanični sajam posvećen poslovnoj primeni informatičkih rešenja - PC Press na Beogradskom sajmu od 12. do 16. maja, u okviru 58. Međunarodnog sajma tehnike, organizuje BizIT.\n- PC #210 u prodaji po ceni od 110 din\nPC #210 |\nInformaciono‑komunikacione tehnologije su temelj razvoja modernog društva i suštinska komponenta savremenog poslovanja. Njihov napredak je toliko brz da ga nije lako pratiti, naročito kada želimo da svaku investiciju u ICT pretvorimo u dodatnu vrednost za svoje poslovanje. U želji da doprinesemo razvoju domaćeg informatičkog tržišta, u saradnji sa Beogradskim sajmom i uz podršku Privredne komore Srbije, organizujemo BizIT, specijalizovani sajam posvećen efikasnoj primeni ICT-ja u poslovnom okruženju.\nBizIT će okupiti stručnjake iz ICT industrije koji će zainteresovanim posetiocima predstaviti nova saznanja i rešenja značajna za razvoj poslovanja. Izlagači na BizIT‑u će kroz sajamsku postavku predstaviti svoja rešenja, proizvode i usluge, dok će u konferencijskom segmetnu poslovnog sajma biti održan prateći stručni skup koji će okupiti ICT stručnjake iz zemlje i regiona. U okviru petodnevne konferencije, eminentni predavači će predstaviti nova saznanja na polju poslovne primene ICT‑ja, a uspešne domaće kompanije prezentovati svoja inovativna rešenja i usluge prilagođene savremenim poslovnim zahtevima. Preliminarni spisak izlagača i satnicu konferencijskog segmenta skupa objavljujemo u posebnoj publikaciji koja prati ovaj broj časopisa „PC“, a detalji će biti publikovani na sajtu bizit.rs.\nOsnovni cilj BizIT‑a je da edukuje ICT profesionalce i omogući direktan kontakt između ponuđača usluga i klijenata, ali i da posetiocima predstavi novi pogled na ICT scenu, sugeriše nove paradigme poslovanja, i širi informatičku kulturu na našim prostorima. Zato je sajam organizovan u paraleli sa masovnom manifestacijom kao što je Međunarodni sajam tehnike i tehničkih dostignuća. Verujemo da će neki od posetilaca prepoznati svoju budućnost u ICT oblasti, zbog čega je poslednji dan sajma posvećen informatičkom obrazovanju mladih kao ključnom pitanju za napredak domaće privrede.\nČitaocima „PC“‑ja smo obezbedili priliku da posete Sajam tehnike plaćajući svega polovinu cene ulaznice. Pozivamo vas da učestvujete u nastanku i inicijalnom razvoju BizIT‑a koji će, kao svojevremeno naš časopis, izrasti u referentni resurs za sve one koji profesionalno koriste računare u Srbiji.\nSLEDEĆI TEKST U PC #210\nČuvar zdravlja i uspomena


Vučić: Terminal za tečni gas u Grčkoj važan za cijeli region\nUtorak, 3.05.2022., 14:47 Utorak, 3.05.2022., 14:38\nPredsjednik Srbije Aleksandar Vučić izjavio je da je izgradnja terminala za tečni gas u grčkom gradu Aleksandrupolisu izuzetno važan projekat za cijeli region, jer će Srbiji i ostalim zemljama omogućiti da dobiju velike količine gasa.\nVučić, koji je prisustvovao svečanom obilježavanju početka izgradnje terminala, istakao da je mali broj ljudi vjerovao da će ovaj projekat biti završen u dogledno vrijeme.\n– Sada kada je ovo spremno i kada u budućnosti možemo da preuzmemo velike količine gasa treba da i mi poboljšamo našu gasnu infrastrukturu i povežemo se sa bugarskim prijateljima – rekao je Vučić i dodao da mnogo treba uraditi na gasnom povezivanju sa Sjevernom Makedonijom.\nOn je istakao da budućnost nosi mnogo teških pitanja koja će morati da se riješe, ali je siguran da će uz pomoć EU uspjeti da ih prevaziđu.\nSvečanosti u Aleksandrupolisu prisustvovali su i predsjednik Evropskog savjeta Šarl Mišel, kao i premijeri Grčke, Bugarske i Sjeverne Makedonije Kirjakos Micotakis, Kiril Petkov i Dimitar Kovačevski.\nVučić je uoči ceremonije početka radova razgovarao sa Mišelom, a predviđeno je da se sastane i sa Micotakisom.\nEU, koja je glavni finansijer ovog projekta, i grčka Vlada očekuju da plutajući terminal za tečni gas u Aleksandrupolisu za manje od 20 mjeseci obezbijedi diverzifikaciju izvora snabdijevanja cijelog Balkana.


U okviru redovnih aktivnosti, predsednik Olimpijskog komiteta Srbije Božidar Maljković primio je u sedištu OKS, u Olimpijskoj kući, predstavnike Gimnastičkog saveza Srbije na čelu sa novim predsednikom, dr Sašom Veličkovićem.\nNa radnom sastanku novi predsednik GSS je upoznao predsednika Maljkovića i prisutne članove OKS sa planovima Gimnastičkog savezau sledećem olimpijskom ciklusu i konceptom razvoja tog sporta u našoj zemlji u narednom periodu.\nPoseban akcenat je stavljen na potrebu ulaganja u razvoj i usavršavanje trenerskog i stručnog dela GSS-a u svim segmentima kao i na rešavanje infrastrukturnih problema u ovom sportu.\nPredsednik OKS sa saradnicima je dao podršku novoizabranom Predsedniku GSS u radu na organizovanju jedinstvenog i savremenog Saveza kao i na jačanju i afirmaciji gimnastike kao jednog od najvažnijih bazičnih sportova, sa uverenjem da dolaze bolji dani za srpsku gimnastiku.\nPredsednik Maljković je istakao da će Olimpijski komitet Srbije podržati i pomoći sve planove i akcije GSS-a koje vode napretku svih gimnastičkih sportova u Srbiji.\n- "PRLJAVI VEŠ IZ SVLAČIONICE" Teniska bura u Srbiji ne jenjava: Novi selektor Viktor Troicki o starom: Ma, Zimonjić je ZNAO da će biti smenjen!\nURUČENA I ZAHVALNICA Predsednik OKS Božidar Majković ugostio šahovskog velemajstora Ljubomira Ljubojevića


Microsoft Azure Cognitive Services od sada priča srpski – magazin Mehatronika\nAzure Speech-to-Text i Azure Translator na lokalnom jeziku programerima će omogućiti razvoj raznih rešenja za unapređenje usluga u raznim sektorima – od zdravstva i sudstva do oblasti finansija\n„Primena je gotovo neograničena, od zdravstvenih organizacija, u okviru pravosudnog sistema, preko policije i svih onih kome će diktiranje umesto kucanja olakšati posao. Sjajno je kad računar počne da razume govor, time povećava konfor i brzinu interakcija za većinu korisnika. Speech to text je dokaz sve prisutne veštačke inteligencije u svakodnevnom životu, koja nam olakšava rad i iznad svega nam štedi dragoceno vreme. Na primer, korišćenjem ove usluge lekari će uštediti vreme na pisanju te se moći potpuno posvetiti pacijent “, izjavio je Marko Marjanović, digital architect, Microsoft Srbija.\n„Srpski jezik se našao u društvu svetskih jezika ovog servisa, što će omogućiti programerima i kompanijama da kreiraju različite inovativne aplikacije, proizvode i servise ili unaprediti postojeće servise, koristeći Azure Cognitive Services, bogat skup moćnih unapred izgrađenih i prilagodljivih API-ja*“, naveo je Milan Gospić direktor, Microsoft Srbija i dodao da je namenjen svim organizacijama jer unapređuje efikasnost poslovanja, od pisanja e-mail-ova do zapisnika sa sastanaka.


Američki fudbal: Bečejce u nedelju čeka prvo polufinale - Portal Moj Bečej - Bečejske opštine iz ugla građana!\nAmerički fudbal: Bečejce u nedelju čeka prvo polufinale\nSub jun 3\nKlub američkog fudbala GTC Vianor Vidre iz Bečeja u nedelju 3. juna u Kraljevu nastupa prvi put u polufinalu Treće lige Srbije. Ovo je istorijski uspeh za, doduše, kratko vreme otkako klub i postoji, ali se upravo iz tog razloga u bečejskom klubu i raduju okršaju sa ekipom domaćina Kraljevskih kruna.\n– Kao i na početku sezone, i pred ovu utakmicu idemo maksimalno motivisani i svesni da neće biti nimalo lak zadatak pred nama. U dosadašnjem delu prvenstva Kraljevo je zauzelo prvu poziciju u grupi Jug Treće lige Srbije i tako su pokazali maksimalnu ozbiljnost. Mi ćemo učiniti sve da dođemo do pobede i dokažemo da nismo slučajno došli do poluginala Treće lige. Ako momci odigraju onako kako znaju, mislim da će ovo biti kvalitetna utakmica, optimističan je Gordan Ličanin.\nKraljevske krune su, inače, u četvrtfinalu pobedile Pirate iz Zemuna tesnim rezultatom 16:10, i to nakon produžetaka, dok su Bečejci utakmicu u četvrtfinalu dobili službenim rezultatom 35:0.\nBečejci su drugi u grupi Sever sa dve pobede i jednim porazom, dok Kraljevo ima sve tri pobede u grupi Jug.\nOznake: KAF Vidrevidre


Rejoice: češalj raspetljava strujne kablove\nRejoice proizvod je šampon, Rejoice brend je u vlasništvu firme Procter & Gamble, web stranica je rejoice.com.cn.\nFirma Procter & Gamble - P & G je Američka multinacionalna kompanija koja proizvodi sredstva za negu i kozmetiku..., vlasnik je brenda Rejoice, sedište firme je u Cincinnati-u, Ohio, SAD, web sajt je pg.com.\nCilj koncepta kako reklamirati firmu Procter & Gamble je bio u privlačenju pažnje prolaznika na strujne kablove bandera u Bangkok-u, Tajland.\nVidimo ideju kako je reklamiran proizvod Rejoice, postavljen je ogromni češalj na razbacane i zamršene strujne kablove u blizini bandere u centralnom poslovnom području Bangkok-a.\nKada prolaznik malo pažljivije pogleda ogromni češalj primećuje busen zamršenih i zapetljanih strujnih kablova kako prolaze kroz zubce češlja i kada pročita poruku "Zapletljava se? Upotrebi Rejoice-ov omekšivač." usled optičke iluzije shvata da je to reklamiranje proizvoda Rejoice.\nSvi znamo čemu služi češalj, da razmrsi zapetljanu i ukovrdžanu kosu a upravo poruka u ovom konceptu kako reklamirati firmu Procter & Gamble sugeriše da se umesto češlja upotrebi svima u Tajlandu dobro poznati Rejoice šampon čija je funkcija pored raščešljavanja i raspetljavanja kose i omekšavanje i omogućavanje kosi da bude glatka.\nVidimo način kako je reklamiran proizvod Rejoice šampon koji kosu čini mekom i glatkom što je ključni faktor u podizanju samopouzdanja žene, Rejoice pomaže ženama da snove pretvore u stvarnost čineći svakodnevni život više glatkim.\nTaj češljasti odgovor na pitanje kako reklamirati firmu P & G i proizvod Rejoice šampon je video veliki broj prolaznica ali još veći broj posetilaca sajtova je video ovo reklamiranje na internetu gde je bilo postavljeno na društvene mreže i lajkovano.\nBroj pregleda stranice: 787 puta\nKamagra Gel - Novi Sad 40 minutes ago\nnedelja, 18 avgust 2019 18:04


Amerikanci zatvaraju bazu u Siriji: Ruska vojna policija preuzima kontrolu nad jugom | Vestinet.rs\nPočetna AKTUELNO\tAmerikanci zatvaraju bazu u Siriji: Ruska vojna policija preuzima kontrolu nad jugom\nKontrola nad južnim granicama Sirije, uključujući područje Tanf u kojem se nalazi američka baza, biće predati vladinim snagama Sirije, saopštio je Sputnjiku neimenovani izvor.\nPrema dogovoru SAD, Rusije i Jordana i iranske snage će napustiti to područje.\nKako već nekoliko dana pišu mediji, pomoćnik državnog sekretara SAD za Bliski istok Dejvid Saterfild napravio je plan koji predviđa da se spreči vojno zaoštravanje i da se opozicione snage evakuišu na sever, u provinciju Idlib koja postaje stecište svih terorističkih grupa u Siriji. U zamenu, SAD traže da Rusija ne dozvoli Iranu pristup južnoj granici, odnosno Izraelu. U planu postoji i tačka koja predviđa demontažu američke baze Tanf koja se nalazi na granici sa Jordanom i Irakom, gde ruski zvaničnici često primećuju teroriste kako slobodno šetaju.\n„Sva područja na (južnoj) granici će biti predata vladinim snagama Sirije, za Golansku visoravan će nastaviti da važi sporazum o zoni pod monitoringom snaga UN, dok prisustvo iranskih snaga nije predviđeno“, saopštio je sagovornik Sputnjika.\nJužna zona deeskalacije, u kojoj skoro 70 odsto teritorije kontroliše takozvana naoružana opozicija, biće predata pod kontrolu ruske vojne policije, saopšteno je na sastanku predstavnika Rusije, SAD i Jordana.\nPrema mišljenju ruskog politikologa Karine Gevorgjan, taj predlog predstavlja izlaz iz pat pozicije koja je nastala zbog iranskog vojnog prisustva na teritoriji Sirije.\n„Ako Izrael pristane, a garantuje ruska vojska, to će zaista značiti postepeno rešavanje krize, jer sada Izrael bombarduje ili raketira sirijsku teritoriju, tvrdeći da uništava iranske objekte. Na kraju krajeva, ni Iranu ni Izraelu rat nije potreban i ne žele eskalaciju“, rekla je ona.\nJoš je ruski predsednik Vladimir Putin tokom sastanka sa sirijskim predsednikom Bašarom el Asadom u Sočiju rekao da je vreme da strani vojnici napuste Siriju.\n„Polazimo od toga da će se, zbog značajnih pobeda i uspeha sirijske vojske u borbi protiv terorizma i aktivnijeg početka pregovaračkog procesa, strane vojske povući sa teritorije Sirije“, rekao je šef Kremlja. Kako su potom precizirali u Ministarstvu inostranih poslova Rusije, Putin je mislio na Amerikance, Turke, Hezbolah i Iran.\nNaravno, Iran se odmah osetio prozvanim. Takav plan bi zadao ozbiljan udarac formiranju „šiitskog polumeseca“ od Teherana do Libana koji je za njih od strateškog interesa.\n„Niko ne može da natera Iran da nešto uradi“, izjavio je zvanični predstavnik Ministarstva inostranih poslova Irana Bahram Kasemi. On je rekao da se iranske snage tamo nalaze od početka građanskog rata, na poziv zvaničnog Damaska i da će tamo ostati sve „dokle god sirijskim vlastima bude bila potrebna pomoć Irana“.\nMeđutim, s obzirom da se Iran nalazi u veoma teškom međunarodnom položaju, teško da će rizikovati da sebi još više zakomplikuje situaciju. U ovome je ostao potpuno sam. Izgleda da je Izrael zaista dobio šta je hteo — udaljio je iranske vojnike od svojih granica.\nMalo čudi da su SAD tako olako dale svoju bazu, s obzirom da je ona blokirala autoput Damask-Bagdad i pomoću koje je praćeno kretanje iranskih snaga. Međutim, izgleda da su Amerikanci već u blizini napravili drugu bazu, samo sa jordanske strane granice.\namerička bazaAmerikaBašar al AsadDamaskRusijaSADSirija\nSprema se nova opasna američka provokacija: Damask će ponovo optužiti za hemijski napad?


RTV Mir - VUČIĆ: DŽON BOLTON NEĆE DOĆI U POSETU SRBIJI\nČetvrtak, 08. avgust 2019, 17:24\nBEOGRAD - Predsednik Srbije Aleksandar Vučić izjavio je da savetnik američkog predsednika Džon Bolton neće doći u posetu Srbiji o kojoj se pisalo u srpskim medijima.\n„Bolton je trebalo da poseti Beograd i Prištinu. Ali, u Prištini su izbori, s kim će da govori“, kazao je Vučić tokom gosotovanja na televiziji „Prva“.\n„Izborima se odlaže se dijalog, utrkuju se po pitnaju taksi i po najglupljim pitanjima kao što su dokumenta. Mi smo pregovarali o tome da se za ulazak na Kosovo može koristiti lična karta, ali i pasoš može da posluži kao lična karta“, istakao je Vučić.\nNema rešenja pitanja Kosova ako Srbija treba da bude ponižena\nVučić je izjavio da očekuje „tešku jesen“ po pitanju Kosova jer smatra da će Zapad pokušati da ubrza rešavanje tog problema ali i ponovio da to rešenje neće moći da bude ostvareno ako Srbija ne dobije ništa.\n„Ja ne znam šta je tu ideja? Ono što sam ja imao kao ideju, svi su odbacili. Nikome se nije svidelo. Hajde da vidim šta je vaša ideja jer to nisam čuo, osim što sam video još više pritisaka na mene… Srbija ne može da pristane na nezavisnost (Kosova) ako Srbija ne dobije ništa“, rekao je.\nKomentarišući medijske navode da u Prištini postoje planovi „za napad na dve opštine“ na severu Kosova, Vučić je ponovio da Beograd neće tolerisati bilo kakav pogrom ili ubistva tamošnjeg srpskog življa.\n„Neće se to desiti“, rekao je Vučić i naveo da je strateški cilj Prištine da ovlada severom Kosova.


„Vođa“ u Ubu i Beogradu - InfoVranjske\n„Vođa“ u Ubu i Beogradu\nMladi glumci, akteri predstave „Vođa” Radoja Domanovića u režiji Bojana Jovanovića, gostovaće u Ubu i Beogradu.\nOni će najpre 9. novembra nastupiti na IX „Repassage“ festivalu u Ubu koji okuplja najbolje predstave sa prostora bivše Jugoslavije.\nPredstava „Vođa“ predstavljaće Srbiju, kao pobednička predstava republičkog festivala u Kuli.\nDan kasnije odigraće istu predstavu na sceni Kulturnog centra Rakovica u Beogradu.\nPredstava „Vođa“ rađena je u okviru projekta „Školsko pozorište“ koji je sufinansirao Grad Vranje preko konkursa za sufinansiranje projekata u kulturi.\nRealizovana je u saradnji Udruženja građana „CUG“ i omladinske scene pozorišta „Bora Stanković“.\n„Repassage“ je sedmi festival na kome će biti izvedena predstava „Vođa“.\nNa dosadašnjih šest festivala u zemlji i inostranstvu, vranjski glumci pobedili su na pet, uz 22 osvojene nagrade, što ovu predstavu čini najboljom i najnagrađivanijom omladinskom predstavom u Srbiji u 2016. godini.


Putin je izgovorio jednu rečenicu, i cena gasa je pala - Biznis Telegraf.rs\n07/10/21 | 13:23\nCijene prirodnog gasa padaju jer Putin kaže da će Rusija povećati isporuke Evropi\nCena fjučersa gasa u Evropi pala je skoro 22%, ispod 1.000 dolara za 1.000 kubnih metara, posle vesti da je Rusija spremna da poveća isporuke na kontinent. Cene gasa su dan ranije skoro dostigle 2.000 dolara.\nPrema podacima o trgovanju sa Interkontinentalne berze (ICE), cena novembarskih fjučersa na gas na holandskom TTF indeksu počela je u četvrtak da se trguje na skoro 1.260 dolara za hiljadu kubnih metara, a zatim je nakratko skočila na 1.370 dolara, da bi se konačno kasnije stabilizovala.\nJutros, u jednom trenutku pala je na 973 dolara za hiljadu kubnih metara, što je 22% niže od njene cene prilikom zatvaranja dan ranije. U sredu je cena gasa u Evropi nakratko dostigla istorijski maksimum od 1.937 dolara za hiljadu kubnih metara, skoro tri puta više od cene u septembru.\nFjučersi na gas počeli su da padaju u sredu kasno kada je ruski predsednik Vladimir Putin rekao da će ta zemlja povećati isporuke Evropi.\n„Predložili ste povećanje ponude gasa na tržištu, na berzi, kako biste smanjili špekulativnu potražnju i previranja u Evropi. To se može učiniti... na berzi u Sankt Peterburgu“, rekao je Putin na sastanku o energetskom razvoju obraćajući se potpredsedniku vlade Aleksandru Novaku.\nPredsednik je takođe pozvao ruski državni energetski gigant Gasprom da nastavi da ispunjava svoje obaveze za isporuku gasa u EU preko Ukrajine.\n"Nikad se nije desilo da nismo dali gas"\n"Neophodno je u potpunosti ispoštovati ugovorne obaveze za tranzit, isporučujući naš gas kroz transportni sistem Ukrajine za gas", rekao je Putin.\nOn je ukazao i da Gasprom ne bi trebalo da povećava isporuke gasa novim gasovodima zaobilazeći Ukrajinu u trenutnim okolnostima, iako bi to moglo biti od velike koristi.\nNeki su kritikovali Rusiju što nije pomogla Evropi da prevaziđe trenutnu energetsku krizu i obuzdala zalihe. Putin je odbacio ove tvrdnje, navodeći da „nije bilo nijednog slučaja u istoriji kada je Gasprom odbio da poveća isporuke svojim potrošačima ... Čak i 2020. godine, kada su ukupne isporuke u Evropu opale u odnosu na 2019, ipak smo isporučili dodatnih 4,7 milijardi kubnih metara gasa u Nemačku - ukupno 112,9%. "\nPortparol Kremlja Dmitrij Peskov primetio je da skok cena gasa potiče iz različitih faktora, a da "samo amateri" mogu kriviti Rusiju za nastalu situaciju.\nPrema Peskovu, trenutni razvoj u Evropi izazvan je post-pandemijskim ekonomskim oporavkom, i povećanjem potrošnje energije, kao i ispražnjenim skladištima gasa.\n8. oktobar 2021 | 06:49\n7. oktobar 2021 | 20:15\nOce li sada pasti I gas na pumpama posto je otisao u nebesa.


RTS :: KLS: Otkazana Superliga, nema šampiona\nKošarka KLS: Otkazana Superliga, nema šampiona\nčetvrtak, 28. maj 2020, 15:52 -> 16:03\nSezona u košarkaškoj Superligi Srbije zvanično je otkazana i neće biti proglašenjašampiona, odlučeno je danas.\nKako se navodi u saopštenju KLS, na sednici Predsedništva UK KLS održanoj 28. maja uz učešće i predstavnika klubova koji su izbori plasman u Superligu Srbije, Predsedništvo je većinom glasova, uz jedan glas protiv, donelo odluku da se otkaže Superliga i da u ovoj sezoni nema prvaka Srbije.\n"Pri donošenju ove odluke Predsedništvo je prvenstveno imalo u vidu zdravstvene razloge i opasnost od zaraze igrača i svih učesnika Superlige dok pandemija još traje i dok je virus Kovid 19 još uvek prisutan u našoj sredini."\n"Pored ovog osnovnog razloga važni argumenti su bili i preduga pauza i nepripremljenost igrača što bi predstavljalo veliku opasnost od ozbiljnih povreda, kao i činjenica da bi se igralo bez publike ili uz veoma ograničen broj gledalaca", navodi se u saopštenju koje potpisuje direktor takmičenja KLS Leon Deleon.\nKlipersi posle produžetka slomili Oklahomu, Fila bolja od Hjustona\nDivac podneo ostavku, Sakramento ostaje bez generalnog menadžera


Česnica za sreću i zdravlje – Pekar&Poslastičar\nČesnica za sreću i zdravlje\nSastavni deo božićnih praznika u srpskoj tradiciji je priprema česnice. Domaćica je mesi od belog brašna, okruglog oblika, krašenu raznim motivima, poput pletenica, hristograma, zvezda, krugova, listova, cvetova i dr. Novčić za sreću onoga koji ga pronađe, obavezan je sastojak česnice.\nU Srbiji se proteklih godina omasovljuje priprema česnica koje se za Božić lome ispred crkava ili na gradskim trgovima. Komadi se daruju deci i ostalim prisutnim građanima da, pored želja za dobro zdravlje i mir Božiji, okušaju sreću u pronalaženju zlatnika. Mi vam predstavljamo neke od tih česnica pripremljenih u pekarama širom Srbije.\nLomljenje božićne česnice Unije pekara Srbije\nSvake godine na Božić, Unija pekara Srbije organizuje tradicionalno lomljenje božićne česnice u Beogradu. Ove godine, već 28. put centralni događaj je održan ispred Hrama Svetog Save u Beogradu, 7. januara 2019 godine, nakon božićne liturgije. Ova godina je posebno značajna, jer se u njoj obeležava i jubilej 800 godina autokefalnosti Srpske pravoslavne crkve.\nČesnica Unije pekara Srbije imala je 3,6 metara u prečniku, sastavljena od 5000 delova (jufkica) i teška više od 200 kilograma. Umešena je veštim rukama pet majstora pekara koji su radili više od 10 sati samo na ukrasima u Baking centru kompanije Lesaffre i još toliko na mešenju česnice u pekari Trimčević, članici Esnafa Unije pekara Srbije, u kojoj je i ispečena. U česnici su se nalazila 33 zlatna dukata darodavca Zorana Pralice i Esnafa Unije pekara. Sponzori koji su pomogli da se napravi i ispeče ovako velika česnica, bili su Dadex, Frigoterm, pekara Trimčević, pekara Nikodinoski i pekara Ma-Jo.\nPiše: Irina Maksimović, Pekar & Poslastičar Broj 20, februar/mart 2019 god.